Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9396. Il-EUR-Lex hu l-aċċess fuq l-internet għal-liġi Ewropea. "Din l-intestatura tinkludi, fost l-oħrajn, preparazzjonijiet ta' ormoni, koenzimi u kofatturi. Dawn il-preparazzjonijiet huma bbażati fuq ormoni tal-intestatura 2937, fuq kofatturi tal-enzimi u taħlitiet tagħhom. Dawn il-preparazzjonijiet jinkludu kwantità suffiċjenti ta' sustanzi attivi biex jipprovdu effett terapewtiku jew profilattiku kontra xi marda speċifika serja jew minuri. Id-doża ta' kuljum hija rrakkomandata fuq it-tikketta, fuq il-pakkett jew fl-istruzzjonijiet għal min jużahom li jkunu magħhom. L-indiċi ta' klassifikazzjoni Kimika, Terapewtika u Anatomika (l-indiċi ATC-DDD tal-WHO) (https://www.whocc.no/atc_ddd_index/), żviluppat mill-Organizzazzjoni Dinjija tas-Saħħa (WHO) jindika d-Doża Definita ta' Kuljum (DDD) li tipprovdi effett terapewtiku jew profilattiku meta tiġi applikata fi kwantitajiet ugwali għall-ammonti elenkati f'dak l-indiċi, jew li jaqbżuhom. It-tabella li ġejja turi d-DDD għall-aċidu α-lipojku u l-melatonin: Ġew aġġornati d-dati tal-approvazzjoni mill-awtorità nazzjonali kompetenti tal-bidliet fiż-żona tal-irqajja' tar-raba' demarkata tad-DOP "Bordeaux" u li jidhru fl-Anness tal-Ispeċifikazzjoni tal-Prodott tad-denominazzjoni. Id-demarkazzjoni tar-roqgħa tar-raba' tikkonsisti fl-identifikazzjoni tal-irqajja' tar-raba' fiż-żona ġeografika tal-produzzjoni li huma adattati għall-produzzjoni tad-denominazzjoni ta' oriġini kontrollata kkonċernata. Id-Dokument Uniku mhuwiex affettwat minn din l-emenda. Fil-punt 1(a) tal-Kapitolu I(IV) tal-Ispeċifikazzjoni tal-Prodott: Il-muniċipalitajiet ta' Cantenac u Margaux tneħħew u żdiedet il-muniċipalità ta' Margaux-Cantenac, peress li dawn ingħaqdu. Il-muniċipalitajiet ta' Aubie-et-Espessas, Castets-en-Dorthe, Castillon-de-Castets, Civrac-de-Dordogne, Saint-Antoine u Salignac tneħħew. Il-muniċipalitajiet ta' Aubie-et-Espessas, Saint-Antoine u Salignac ingħaqdu u saru l-muniċipalità ta' Val de Virvée. Il-muniċipalitajiet ta' Castets-en-Dorthe u Castillon-de-Castets ingħaqdu u saru l-muniċipalità ta' Castets et Castillon. Il-muniċipalità ta' Civrac-de-Dordogne inbidlet f'Civrac-sur-Dordogne. B'dan jiġi affettwat il-punt 6 tad-Dokument Uniku. Fil-punt 3 tal-Kapitolu I(IV) tal-Ispeċifikazzjoni tal-Prodott, ġew miżjuda t-tliet muniċipalitajiet li ġejjin: "Port-Sainte-Foy-et-Ponchapt", "Saint-Antoine-de-Breuilh", "Thénac". Din l-emenda hija rettifika taż-żona fil-viċinanza immedjata, biex jiġu inklużi l-muniċipalitajiet fejn hemm drawwiet ippruvati ta' vinifikazzjoni u/jew ta' produzzjoni, u li jmissu maż-żona ta' produzzjoni tad-denominazzjoni. B'dan jiġi affettwat il-punt 9 tad-Dokument Uniku. Fil-Kapitolu I(IV) tal-Ispeċifikazzjoni tal-Prodott, mal-lista tal-varjetajiet adattati għall-produzzjoni tal-inbid rożè ġew miżjuda l-varjetajiet addizzjonali bojod li jidhru wkoll fl-Ispeċifikazzjoni tal-Prodott tad-DOK "Bordeaux" għall-produzzjoni ta' nbid abjad. Dawn huma l-varjetajiet sémillon B, sauvignon B, sauvignon gris G. Din l-emenda ma tirrigwardax lill-inbejjed rożè li jistgħu jibbenefikaw mill-indikazzjoni "clairet", li min-naħa tagħhom iżommu l-istess lista bħal dik tal-inbejjed ħomor. Id-Dokument Uniku mhuwiex affettwat minn din l-emenda. Din l-emenda tinkludi limitazzjoni ta' dawn il-varjetajiet addizzjonali fit-taħlit tal-varjetajiet tal-għeneb fil-Kapitolu I(V) tal-Ispeċifikazzjoni tal-Prodott u fit-taħlit tal-għeneb jew tal-most għall-produzzjoni tal-inbid rożè fil-Kapitolu I(IX) tal-Ispeċifikazzjoni tal-Prodott. Il-limitu huwa stabbilit għal 20 % li minnhom massimu ta' 10 % għall-varjetajiet tal-għeneb kollha sauvignon B u sauvignon gris G. Id-Dokument Uniku mhuwiex affettwat minn din l-emenda. L-użu ta' varjetajiet ta' għeneb abjad addizzjonali jtejjeb il-bilanċ organolettiku tal-inbejjed rożè, peress li huma kapaċi jżidu kemm freskezza kif ukoll robustezza, skont il-bażi tal-varjetajiet tal-għeneb iswed użati. Iż-żieda tal-varjetajiet tal-għeneb addizzjonali bojod wasslet għal titjib fil-kitba tad-deskrizzjoni organolettika tal-inbejjed rożè biex ikun żgurat li din l-emenda ma taffettwax lill-prodott. Il-punt 2 tal-Kapitolu I(X) (Rabta) tal-Ispeċifikazzjoni tal-Prodott ġie mibdul. B'dan jiġi affettwat il-punt 4 tad-Dokument Uniku. Il-Kapitolu I(IX) tal-Ispeċifikazzjoni tal-Prodott ġie emendat biex jiġi awtorizzat l-użu tal-faħam għall-użu enoloġiku għall-most, fil-limitu ta' 20 % tal-volum tal-inbejjed rożè prodotti mill-produttur tal-inbid ikkonċernat għall-ħsad ikkonċernat. B'dan jiġi affettwat il-punt 5 tad-Dokument Uniku. Fil-punt 1(a) tal-Kapitolu I(X) tal-Ispeċifikazzjoni, in-numru ta' muniċipalitajiet fiż-żona ġeografika nbidel minn 501 għal 497 muniċipalità minħabba li ċerti muniċipalitajiet ingħaqdu u minn 542 għal 538 għan-numru totali ta' muniċipalitajiet tad-département ta' Gironde. Il-punt 8 tad-Dokument Uniku ġie emendat skont dan. DOP – Denominazzjoni ta' Oriġini Protetta L-inbejjed bojod xotti u mhux frizzanti għandhom: qawwa volumetrika minimima naturali alkoħolika ta' 10 % Wara l-arrikkiment, il-qawwa alkoħolika volumetrika totali hija ta' ≤ 13 %. Qabel l-ippakkjar, huma jkollhom: aċidità volatili ta' ≤ 13,26 meq/l L-istandards analitiċi l-oħra huma konformi mar-regolamentazzjoni Ewropea. L-inbejjed bojod xotti li jkunu ġejjin mill-varjetà tad-dwieli sauvignon B huma aromatiċi ħafna, friski u b'togħma qawwija ta' ċitru u riħa ta' fjuri. Is-sémillon B tagħti volum u ampjezza, u l-kombinazzjoni tal-muscadelle B tagħti aromi ta' fjuri. Fit-taħlit, il-varjetajiet tad-dwieli addizzjonali jżidu l-aċidità u laqtiet ta' ċitru. Dawn l-inbejjed li jaqtgħu l-għatx huma adattati ħafna għal konsum bikri (sena jew sentejn). L-inbejjed bojod mhux frizzanti b'zokkor residwu għandhom: qawwa volumetrika minima naturali alkoħolika ta' 10,5 % kontenut ta' zokkor fermentabbli ta' > 5 g/l u ≤ 60 g/l. Wara l-arrikkiment, il-qawwa alkoħolika volumetrika totali hija ta' ≤ 13,5 %. Qabel l-ippakkjar, huma jkollhom: aċidità volatili ta' ≤ 13,26 meq/l L-istandards analitiċi l-oħra huma konformi mar-regolamentazzjoni Ewropea. L-inbejjed bojod b'zokkor fermentabbli huma strutturati fuq is-sémillon B li jagħti nbejjed robusti, ta' kwalità tajba ħafna, ta' lewn dehbi, b'aromi ta' konfettura, li jista' jitħallat mas-sauvignon B biex tiżdied il-freskezza. Għalkemm jifilħu għal ċerti snin ta' maturazzjoni, huma tajbin ukoll wara maturazzjoni qasira. L-inbejjed rożè mhux frizzanti: qawwa volumetrika minimima naturali alkoħolika ta' 10 % intensità tal-kulur modifikata (DO420 + DO520 + DO620) ≤ 1,1. Wara l-arrikkiment, il-qawwa alkoħolika volumetrika totali hija ta' ≤ 13 %. Qabel l-ippakkjar: aċidità volatili ta' ≤ 13,26 meq/l L-istandards analitiċi l-oħra huma konformi mar-regolamentazzjoni Ewropea. L-inbejjed rożè għandhom kulur li jvarja minn roża ċar għal roża aktar qawwi skont it-teknika użata (tagħsir dirett, maċerazzjoni ħafifa jew fsada) u medda ta' aromi ta' frott jew ta' fjuri akkumpanjata minn struttura bilanċjata bejn robustezza u vivaċità. Huma jippredominaw ferm fil-ħalq. Dawn l-inbejjed huma adattati ħafna għal konsum bikri (sena jew sentejn). L-inbejjed ħomor mhux frizzanti għandhom: qawwa volumetrika minimima naturali alkoħolika ta' 10,5 % kontenut ta' zokkor fermentabbli ta' ≤ 3 g/l kontenut ta' aċidu maliku ta' ≤ 0,3 g/l. Wara l-arrikkiment, il-qawwa alkoħolika volumetrika totali hija ta' ≤ 13,5 %. Qabel l-ippakkjar, huma jkollhom: aċidità volatili ta' ≤ 13,26 meq/l L-istandards analitiċi l-oħra huma konformi mar-regolamentazzjoni Ewropea. L-inbejjed ħomor, li l-aktar varjetà ta' dielja dominanti fihom hija l-merlot N, huma fini, b'togħma ta' frott u ftit li xejn aċidużi; meta jkunu mmaturaw sew jistgħu jiġu rinfreskati bl-aċidità tal-varjetajiet tad-dwieli petit verdot N u cot N. Iżda l-kombinazzjoni ewlenija hija dik tal-varjetà tad-dielja cabernet-sauvignon N u sa ċertu punt inqas tal-varjetà cabernet franc N, li t-tnejn jagħtu lill-inbejjed aroma komplessa u qawwa tannika li tippermettilhom iżommu u jiżviluppaw l-aroma tagħhom. Għall-artijiet miżrugħa mill-1 ta' Awwissu 2008, id-densità minima tat-tħawwil tal-vinji hija ta' 4 000 pjanta għal kull ettaru. Id-distanza bejn ir-ringieli tal-vinji ma tistax tkun akbar minn 2,50 metru, u d-distanza bejn il-pjanti fl-istess ringiela ma tistax tkun inqas minn 0,85 metru. Din id-densità ta' tħawwil tista' titnaqqas għal 3 300 pjanta għal kull ettaru. F'dan il-każ, id-distanza bejn ir-ringieli ma tistax tkun akbar minn 3 metri, u d-distanza bejn il-pjanti fl-istess ringiela ma tistax tkun inqas minn 0,85 metru. Huma permessi biss iż-żabra b'fergħat qosra u ż-żabra b'fergħat twal. Għall-varjetajiet tad-dwieli merlot N, sémillon B u muscadelle B, l-għadd ta' rimjiet fiż-żabra ma jistax jaqbeż il-45 000 rimja għal kull ettaru u t-18-il rimja għal kull pjanta. Għall-varjetajiet tad-dwieli l-oħrajn, fosthom il-cabernet franc N, cabernet sauvignon N, sauvignon B, sauvignon gris G, l-għadd ta' rimjiet fiż-żabra ma jistax jaqbeż il-50 000 rimja għal kull ettaru u l-20 rimja għal kull pjanta. Wara l-qtugħ tar-rimjiet mhux meħtieġa, l-għadd ta' friegħi tal-frott għal kull pjanta ma jistax jaqbeż: — għall-varjetajiet tad-dwieli merlot N, sémillon B u muscadelle B, 12-il fergħa għal kull pjanta għall-vinji b'densità ta' 4 000 pjanta jew aktar għal kull ettaru, u 15-il fergħa għal kull pjanta għall-vinji b'densità ta' inqas minn 4 000 pjanta għal kull ettaru; — għall-varjetajiet tad-dwieli l-oħrajn, fosthom il-cabernet franc N, cabernet sauvignon N, sauvignon B, sauvignon gris G, 14-il fergħa għal kull pjanta għall-vinji b'densità ta' 4 000 pjanta jew aktar għal kull ettaru, u 17-il fergħa għal kull pjanta għall-vinji b'densità ta' inqas minn 4 000 pjanta għal kull ettaru. Iż-żbir isir l-aktar tard fl-istadju meta l-weraq ikunu mifruxa (l-istadju 9 ta' Lorenz). Il-qtugħ tar-rimjiet mhux meħtieġa jsir qabel jibda jifforma l-frott. Għall-produzzjoni tal-inbejjed rożè minbarra dawk li jistgħu jibbenefikaw mill-indikazzjoni "clairet", l-użu tal-faħam għall-użu enoloġiku huwa awtorizzat għall-most, fil-limitu ta' 20 % tal-volum tal-inbejjed rożè prodotti mill-produttur tal-inbid ikkonċernat għall-ħsad ikkonċernat. L-arrikkiment permezz tal-konċentrazzjoni parzjali tal-inbejjed ħomor huwa awtorizzat sal-limitu ta' konċentrazzjoni ta' 15 % tal-volumi arrikkiti b'dan il-mod. Wara l-arrikkiment l-inbejjed ma għandhomx jaqbżu l-qawwa alkoħolika volumetrika totali li ġejja: — L-inbejjed ħomor u l-inbejjed bojod biz-zokkor fermentabbli ma għandhomx jaqbżu l-qawwa alkoħolika volumetrika totali ta' 13,5 % wara l-arrikkiment. — L-inbejjed rożè u bojod ma għandhomx jaqbżu l-qawwa alkoħolika volumetrika totali ta' 13 % wara l-arrikkiment. Inbejjed bojod mhux frizzanti (xotti u b'zokkor fermentabbli) 77 ettolitru għal kull ettaru Inbejjed rożè mhux frizzanti 72 ettolitru għal kull ettaru Inbejjed ħomor mhux frizzanti — Vinji b'densità tal-pjanti ta' ≥ 4 000 pjanta għal kull ettaru 68 ettolitru għal kull ettaru Inbejjed ħomor mhux frizzanti — Vinji b'densità tal-pjanti ta' < 4 000 pjanta għal kull ettaru 64 ettolitru għal kull ettaru Il-ħsad tal-għeneb, il-vinifikazzjoni, il-produzzjoni u l-maturazzjoni tal-inbejjed isiru fit-territorju tal-muniċipalitajiet li ġejjin tad-département ta' Gironde fuq il-bażi tal-kodiċi ġeografiku uffiċjali tad-19 ta' Ġunju 2017: Iż-żona ġeografika tgawdi minn kundizzjonijiet klimatiċi privileġġati relattivament omoġenji għall-produzzjoni tal-vitikultura: jiġifieri pożizzjoni qrib korpi tal-ilma kbar (l-Oċean Atlantiku, l-Estwarju tal-Gironde, il-widien tal-Garonne u tad-Dordogne) li għandhom rwol importanti fir-regolazzjoni tat-temperatura. Madankollu, l-influwenzi oċeaniċi li jimmoderaw il-ġlata tar-rebbiegħa jonqsu hekk kif wieħed jitbiegħed mill-baħar u mill-widien ewlenin, u jersaq lejn il-foresti ta' Landes, ta' Saintonge u ta' Double Périgourdine. Dawn il-karatteristiċi jispjegaw għaliex fit-tarf tat-Tramuntana u tan-Nofsinhar/Nofsinhar il-Lbiċ taż-żona ġeografika ftit jitħawlu dwieli. Il-vinji huma estiżi fuq it-territorju ta' 497 mill-538 muniċipalità tad-département ta' Gironde, eskluża n-naħa tal-Lbiċ tad- département, li m'għandhiex vokazzjoni għall-vitikultura, u li hija riżervata għas-silvikultura. Mis-sekli 17 u 18, il-varjetajiet tad-dwieli ta' Bordeaux li kienu jitkabbru fi klima oċeanika kienu jeħtieġu arbli ta' appoġġ u suċċessivament użu mifrux ta' rbit biex jiġi żgurat tqassim tajjeb tal-għeneb li jrid jinħasad, u wiċċ tal-werqa kbir biżżejjed għal sintesi korretta tal-klorofilla biex tiġi żgurata maturità ottimali. It-tipi differenti ta' ħamrija u l-esponimenti varji wasslu għall-għażla u għall-adattament ta' varjetajiet tad-dwieli differenti skont il-karatteristiċi tal-ambjent. Għaldaqstant jistgħu jiġu identifikati erba' tipi differenti ta' ħamrija: il-ħamrija tat-tafal u tal-franka u l-ħamrija b'taħlita ta' lom u ġir, mifruxa ħafna fuq l-għoljiet fejn hemm għadd kbir ta' merlot N; il-ħamrija tas-silika mħallta mat-tafal u ma' elementi tal-franka perfetta pereżempju għall-merlot N u għas-sauvignon B; il-ħamrija taflija ramlija ("boulbènes") b'elementi tas-silika fini hija ħamrija aktar ħafifa adattata għall-produzzjoni tal-inbejjed ta' bażi li ġejjin minn varjetajiet tad-dwieli bojod; il-ħamrija biż-żrar, magħmula minn żrar, kwarz irrumblat u ramel kemxejn oħxon tikkostitwixxi għelieqi mtarrġa mnixxfin sew, sħan u perfetti kemm għad-dielja u għall-cabernet sauvignon N b'mod partikolari. L-adattament bejn il-varjetajiet tad-dwieli, id-diversità tal-ambjent bijofiżiku, u l-metodu ta' ġestjoni tal-vinji u tal-vinifikazzjoni joffru nbejjed bi stil partikolari, ikkaratterizzati minn aroma rikka ħafna. Permezz tal-port tagħha u tar-rabtiet storiċi mill-qrib ma' nazzjonijiet oħra li malajr iġġeneraw kummerċ strutturat u b'saħħtu, it-territorju tal-vinji ta' Bordeaux dejjem laħaq il-bqija tad-dinja, billi bbenefika minn jew xerred innovazzjonijiet tekniċi, ħeġġeġ id-dinamiżmu tal-azjendi, u b'hekk l-għarfien espert tiegħu seta' jissaħħaħ, jiżviluppa u jiġi esportat, dejjem fir-rispett tal-użanzi sekulari. Biż-żwieġ ta' Aliénor, id-Dukessa ta' Aquitaine, u ta' Henri Plantagenet, dak li kellu jsir ir-re tal-Ingilterra, fl-1152, l-iżvilupp tal-kummerċ wassal biex l-Ingliżi bdew jimportaw l-inbejjed ta' Bordeaux u jsejħulhom "Claret" minħabba l-kulur ċar tagħhom. Din it-tradizzjoni baqgħet tippersisti matul iż-żmien u llum għadha teżisti fl-indikazzjonijiet "clairet" u "claret". Fis-seklu 17, bdiet era kummerċjali ġdida bid-dehra ta' konsumaturi ġodda. L-esportazzjoni baqgħet waħda mis-saħħiet tad-distribuzzjoni tal-inbejjed ta' Bordeaux. Terz tal-volumi prodotti jitqassam f'aktar minn 150 pajjiż. Il-produzzjoni vitikola tad-denominazzjoni ta' oriġini kkontrollata, riżorsa essenzjali tad-dipartiment ta' Gironde, ikkontribwiet ħafna fl-iffurmar tal-pajsaġġi rurali u urbani, u fl-iffurmar tal-arkitettura lokali (l-estates vitikoli, il-kantini tal-inbid). Il-bliet ewlenin tad-département huma portijiet fuq xmajjar li żviluppaw bil-kummerċ fl-inbejjed. Żona fil-viċinanza immedjata Leġiżlazzjoni nazzjonali Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fil-viċinanza immedjata, definita b'deroga għall-vinifikazzjoni, il-produzzjoni u l-maturazzjoni tal-inbejjed li jistgħu jibbenefikaw mid-denominazzjoni ta' oriġini kkontrollata "Bordeaux" miżjuda bl-indikazzjonijiet "clairet" u "claret", tikkonsisti fit-territorju tal-muniċipalitajiet li ġejjin: Ismijiet ġeografiċi — Indikazzjonijiet addizzjonali Leġiżlazzjoni nazzjonali Tip ta' kundizzjoni supplementari: Dispożizzjonijiet addizzjonali dwar it-tikkettar Deskrizzjoni tal-kundizzjoni: Id-DOK "Bordeaux" tista' tkun segwita mill-indikazzjonijiet "claret" għall-inbejjed ħomor u "clairet" għall-inbejjed rożè skuri skont id-dispożizzjonijiet stabbiliti għal dan it-tip ta' nbid b'mod partikolari f'dak li jirrigwarda l-istandards analitiċi. Id-DOK "Bordeaux" tista' tkun segwita mid-denominazzjoni ġeografika "Haut-Benauge" għall-inbejjed bojod skont id-dispożizzjonijiet stabbiliti għal din id-denominazzjoni ġeografika addizzjonali, f'dak li jirrigwarda b'mod partikolari ż-żona ġeografika, it-taħlit tal-varjetajiet tad-dwieli, ir-rendiment u l-istandards analitiċi. Leġiżlazzjoni nazzjonali Tip ta' kundizzjoni supplementari: Dispożizzjonijiet addizzjonali dwar it-tikkettar Deskrizzjoni tal-kundizzjoni: Id-denominazzjoni ġeografika "Haut-Benauge" għandha tinkiteb immedjatament wara d-denominazzjoni ta' oriġini kkontrollata "Bordeaux" f'ittri li d-daqs tal-għoli u tal-wisa' tagħhom m'għandux ikun akbar mill-ittri tad-denominazzjoni ta' oriġini kkontrollata. Leġiżlazzjoni tal-UE Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-inbejjed bojod li l-kontenut ta' zokkor fermentabbli tagħhom huwa ogħla minn 5 grammi u inqas minn 60 gramma għal kull litru għandhom jiġu ppreżentati bl-indikazzjoni tal-kontenut preżenti fl-inbid, kif definit fir-regolamenti Komunitarji. Unità ġeografika usa' Leġiżlazzjoni nazzjonali Tip ta' kundizzjoni supplementari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-inbejjed bid-denominazzjoni ta' oriġini kkontrollata jistgħu jispeċifikaw fuq it-tikketti tagħhom l-unità ġeografika usa' ta' "Vin de Bordeaux". Id-daqs tal-ittri tal-unità ġeografika usa' ma għandux ikun akbar, fl-għoli jew fil-wisa', minn żewġ terzi tad-daqs tal-ittri li jiffurmaw l-isem tad-denominazzjoni ta' oriġini kkontrollata. Il-paragrafu li jikkonċerna ż-żona ġeografika huwa mibdul bi: "Il-ħsad, il-vinifikazzjoni u l-preparazzjoni tal-inbid għandhom iseħħu fiż-żona ġeografika approvata mill-Istitut Nazzjonali tal-Oriġini u l-Kwalità waqt il-laqgħa tal-kumitat nazzjonali kompetenti fis-16 ta' Diċembru 2010. Il-perimetru ta' din iż-żona, fid-data tal-approvazzjoni ta' din l-Ispeċifikazzjoni tal-Prodott mill-kumitat nazzjonali kompetenti, jinkludi t-territorju tal-muniċipalitajiet li ġejjin tad-dipartiment ta' Indre-et-Loire abbażi tal-kodiċi ġeografiku uffiċjali għall-2018: L-emenda tqis l-għaqda tal-muniċipalitajiet, iżda l-perimetru taż-żona ġeografika ma nbidilx. Għalhekk il-punt 6 tad-Dokument Uniku huwa emendat skont dan. F'VI(b) id-dwieli issa jinżabru b'massimu ta' 12-il rimja. Għalhekk, iż-żabra tat-tip guyot sempliċi tikkonsisti f'zokk twil bi 8 rimjiet. L-għan ta' din l-emenda huwa li jitqies aħjar it-taqlib fit-temp tar-rebbiegħa, li żdied f'dawn l-aħħar snin. Għalhekk il-punt 5.1 tad-Dokument Uniku huwa emendat skont dan. It-tagħbija massima għal kull roqgħa art naqset minn 9 500 kg/ha għal 8 500 kg/ha. Biż-żieda fl-għadd ta' rimjiet, l-ODG ma jridx żieda fir-rendiment b'detriment għall-kwalità, u għalhekk iddeċieda li jnaqqas it-tagħbija massima ta' kull roqgħa art. Id-Dokument Uniku mhuwiex affettwat minn din il-bidla. Fi 2(a) il-kliem: "1,50 m 'l bogħod mill-aħħar pjanta" huwa sostitwit bi "mill-inqas metru 'l bogħod mill-ħabel li jorbot id-dielja, u din id-distanza tista' tiżdied sa 2,50 m meta l-ħamrija tinħadem b'mod mekkaniku;" L-għan ta' din l-emenda huwa li jitqiesu l-bidliet fil-prattiki tat-tkabbir u taż-żamma tal-veġetazzjoni b'mezzi mekkaniċi. Id-Dokument Uniku mhuwiex affettwat minn din il-bidla. Ir-rendiment finali niżel minn 67 hl/ha għal 65 hl/ha. Biż-żieda fl-għadd ta' rimjiet, l-ODG ma jridx żieda fir-rendiment b'detriment għall-kwalità u għalhekk iddeċieda li jnaqqas ir-rendiment finali. Għalhekk il-punt 5.2 tad-Dokument Uniku huwa emendat skont dan. Il-kapaċità minima meħtieġa tas-swali tat-tankijiet tnaqqset sabiex ma jiġix ippenalizzat l-istabbiliment ta' produtturi żgħar tal-inbid, mingħajr madankollu ma jiġu eżentati mir-rekwiżiti meħtieġa għall-vinifikazzjoni u ħżin xierqa tal-inbid. Id-Dokument Uniku mhuwiex affettwat minn din il-bidla. Il-punt IX(4)(b) tal-Kapitolu 1 dwar id-data tal-kummerċjalizzazzjoni tal-inbejjed bejn magazzinieri awtorizzati huwa mħassar. Id-Dokument Uniku mhuwiex affettwat minn din il-bidla. Il-punt I(1) tal-Kapitolu 2 huwa mħassar għaliex mhuwiex pass meħtieġ minħabba s-sitwazzjoni ta' Bourgueil. L-AOCs li jistgħu jintalbu fiż-żona ta' produzzjoni tad-DOP Bourgueil huma d-DOP St Nicolas de Bourgueil, Touraine, Crémant de Loire u Rosé de Loire: l-irqajja' tal-art tad-DOP Saint Nicolas de Bourgueil huma kollha kkontrollati bħala dwieli intiżi għal din id-DOP. L-irqajja' tal-art maħsuba għall-produzzjoni tad-DOP Crémant de Loire jew Rosé de Loire huma identifikati fuq bażi obbligatorja fir-reġistri tal-produzzjoni miżmuma mill-produtturi u l-irqajja' tal-art maħsuba għall-produzzjoni ta' Touraine huma indikati mill-operatur sa mix-xahar ta' Jannar bl-assenjazzjoni tal-irqajja' tal-art. Id-Dokument Uniku mhuwiex affettwat minn din il-bidla. Il-Kapitolu 3 ġie rivedut sabiex tiġi żgurata l-konsistenza fl-abbozzar tal-punti ewlenin li għandhom jiġu kkontrollati. Id-Dokument Uniku mhuwiex affettwat minn din il-bidla. DOP — Denominazzjoni ta' Oriġini Protetta L-inbejjed huma ħomor jew rożè u mhux frizzanti. Għandhom qawwa alkoħolika volumetrika naturali minima ta' 10,5 %. Wara l-ippakkjar, jissodisfaw l-istandards analitiċi li ġejjin: L-inbejjed ħomor għandhom kontenut ta' zokkor fermentabbli (glukożju + fruttożju) li ma jaqbiżx iż-2 grammi għal kull litru. L-inbejjed rożè għandhom kontenut ta' zokkor fermentabbli (glukosju + fruttosju) li ma jaqbiżx l-4 grammi għal kull litru, u aċidità totali espressa fi grammi ta' aċidu tartariku għal kull litru ta' aktar minn 3,5 grammi kull litru. Wara l-arrikkiment ma jaqbżux il-qawwa alkoħolika volumetrika totali ta' 13 %. Il-fermentazzjoni malolattika titlesta għall-inbejjed ħomor; il-kontenut ta' aċidu maliku huwa inqas minn jew ugwali għal 0,3 grammi għal kull litru. Il-kontenut ta' aċidità volatili u ta' dijossidu tal-kubrit totali għall-inbejjed ħomor u rożè u dak tal-aċidità totali tal-inbejjed ħomor huma dawk stipulati fil-leġiżlazzjoni Komunitarja. L-inbejjed rożè ġeneralment ikollhom togħmiet ta' frott aħmar u abjad, friski u pjuttost qawwija, kultant b'laqtiet taċ-ċitru. L-inbejjed ħomor huma eleganti, lewn ir-rubin skur jew il-granata skura. L-istruttura tannika spiss tkun preżenti sew iżda tkun imdewba. Ġeneralment, it-togħmiet tagħhom huma taħlita ta' frott aħmar u iswed. Uħud mill-inbejjed aktar rikki ikunu adattati biex jinżammu għal ftit snin. Imbagħad jakkwistaw laqtiet aktar kumplessi, ta' karawett, kemm kemm iffumikati u pikkanti. Metodu ta' ġestjoni: Densità tat-tħawwil Il-vinji għandhom densità minima ta' tħawwil ta' 4 500 pjanta għal kull ettaru, b'distanza bejn ir-ringieli ta' mhux aktar minn 2,10 metri. L-ispazju bejn il-pjanti fl-istess ringiela ma għandux ikun inqas minn 0,80 metru u mhux aktar minn 1,10 metri. Regoli taż-żbir Id-dwieli jinżabru qabel l-1 ta' Mejju, b'massimu ta' 12-il rimja kull pjanta, skont it-tekniki li ġejjin: żabra Guyot sempliċi, b'zokk twil li jkun fih massimu ta' 8 rimjiet u massimu ta' 2 għekiesi b'rimja waħda jew tnejn; żabra b'2 zkuk qosra b'massimu ta' 4 rimjiet kull wieħed u b'massimu ta' mhux aktar minn 2 għekiesi b'rimja waħda jew tnejn; żabra bl-għaksa (tat-tip "cordon de Royat") b'mhux aktar minn 6 għekiesi ("poussiers") b'massimu ta' 2 rimjiet. L-użu tal-faħam għal skopijiet enoloġiċi għall-produzzjoni tal-inbejjed rożè huwa pprojbit, kemm jekk waħdu jew imħallat fi preparazzjonijiet. It-tekniki ta' arrikkiment imnaqqas huma awtorizzati għall-inbejjed ħomor, u r-rata massima ta' konċentrazzjoni parzjali meta mqabbla mal-volumi użati hija stabbilita għal 10 %. L-inbejjed ma għandhomx jaqbżu l-qawwa alkoħolika totali skont il-volum ta' 13 % wara l-arrikkiment. Minbarra d-dispożizzjonijiet ta' hawn fuq, l-inbejjed għandhom jikkonformaw mar-rekwiżiti kollha stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'qasam mal-prattiki enoloġiċi użati. 65 ettolitru għal kull ettaru. Il-ħsad, il-vinifikazzjoni u l-preparazzjoni tal-inbid għandhom iseħħu fiż-żona ġeografika approvata mill-Istitut Nazzjonali tal-Oriġini u l-Kwalità waqt il-laqgħa tal-kumitat nazzjonali kompetenti fis-16 ta' Diċembru 2010. Il-perimetru ta' din iż-żona, fid-data tal-approvazzjoni ta' din l-Ispeċifikazzjoni tal-Prodott mill-kumitat nazzjonali kompetenti, jinkludi t-territorju tal-muniċipalitajiet li ġejjin tad-dipartiment ta' Indre-et-Loire abbażi tal-kodiċi ġeografiku uffiċjali għall-2018: Ir-reġjun tal-vinji tad-Denominazzjoni ta' Oriġini Protetta "Bourgueil" jinsab fit-Tramuntana tal-Loire, 'il fuq mill-konfluwenza max-xmara Vienne, fit-tarf tal-Majjistral tar-reġjun tal-vinji ta' "Touraine". It-Tramuntana taż-żona ġeografika tmiss mal-foresta Gâtine u fin-Nofsinhar mal-Loire. Hija mifruxa parzjalment fuq firxa ta' għoljiet li ġeneralment iħarsu lejn in-Nofsinhar u huma mgħottija mill-foresti, u l-parti l-oħra tinfirex fuq art imtarrġa u ħotbiet żgħar, magħrufa lokalment bħala "montilles". Il-ħamrija tal-qiegħ tal-għoljiet hija tal-ġir magħquda, żviluppati fuq il-ġebla tal-ġir bil-majka tat-Turonjan, jew il-ġibs bit-tufa safra, filwaqt li f'nofs l-għoljiet il-ħamrija hija taflija tas-silika, li ġejjin minn formazzjonijiet ramlija u taflija tas-Senonjan. Taħt l-għoljiet, il-ħamrija żviluppata fuq l-art imtarrġa tad-depożiti alluvjali antiki u fuq il-"montilles", ħotbiet żgħar li oriġinaw minn alluvjonijiet moderni fil-qiegħ ewlieni tax-xmara, huma filtranti u fihom żrar u ramel. L-oriġini tar-reġjun tal-vinji ta' Bourgueil hija marbuta mal-istabbiliment tal-Abbazija ta' Bourgueil fid-990. Fl-1189, l-Abbé Baudry iċċelebra l-attrazzjoni tal-monasteru u tal-inbid tiegħu. Il-vinji jestendu lil hinn mill-ħitan tal-ġnien tal-abbazija mal-ġnub tal-għoljiet u l-għelieqi mtarrġa antiki tal-Loire. Lokalment magħrufa bħala "Breton", il-varjetà ta' għeneb tal-"cabernet franc N", hija l-varjetà ewlenija tal-għeneb tad-dwieli mħawla. Introdotta permezz tax-xmajjar, l-istabbiliment tagħha fir-reġjun seta' biss jiġi mħeġġeġ mill-għaqda politika ta' Anjou u Aquitaine (is-sekli 11 u 12). Ir-reġjun tal-vinji ta' Bourgueil, li jinsab fuq il-Loire, ilu żmien twil jesporta nbid fin, partikolarment lejn il-pajjiżi Fjammingi sa mis-seklu 17. Il-vinji mħawla fl-għelieqi mtarrġa tad-depożiti alluvjali antiki irreżistew għall-Phylloxera, li t-tixrid tagħha huwa aktar bil-mod fir-ramel. Ir-rikostituzzjoni mgħaġġla tagħhom f'vinji mlaqqma bl-unika varjetà ta' għeneb "cabernet franc N" hija prova tal-għożża tal-produtturi tal-inbid lejn il-varjetà ta' dielja adottata fil-Medjuevu. Sa minn meta ġiet rikonoxxuta d-denominazzjoni ta' oriġini kkontrollata "Bourgueil" fl-1937, il-volumi prodotti qed jiżdiedu. Għalkemm fil-bidu tas-seklu 20 il-produzzjoni tal-ħxejjex u taż-żrieragħ u tal-likorizja kienu parti importanti mill-attività agrikola taż-żona ta' Bourgueil, ir-reġjun issa huwa essenzjalment orjentat lejn il-produzzjoni tal-inbid. L-inbejjed ħomor jirrappreżentaw il-biċċa l-kbira tal-produzzjoni, bi kważi 95 % tal-volumi. L-inbejjed rożè ħafna drabi jkollhom aromi ta' frott żgħir aħmar u abjad, huma friski u pjuttost intensi, xi drabi kkaratterizzat minn laqtiet ta' ċitru jew ta' bżar. L-inbejjed ħomor huma nbejjed eleganti, bil-lewn li jista' jvarja minn lewn ir-rubini skur għal granata skura. L-istruttura tannika spiss tkun preżenti sew iżda tkun imdewba. Ġeneralment, it-togħmiet tagħhom huma taħlita ta' frott aħmar u iswed. Wara li jinżammu għal xi snin, ċerti nbejjed jistgħu jiżvelaw laqtiet aktar kumplessi ta' karawett, kemxejn affumikati jew inkella jaħarqu. Skont id-drawwiet, iż-żona ddefinita għall-ħsad tal-għeneb hija bbażata fuq l-irqajja' tal-art b'ħamrija magħquda jew b'ħamrija mhux fonda fuq l-għoljiet tal-ġibs tat-Turonjan, u fuq i-ħamrija ramlija u taflija jew ramlija u biż-żrar tal-għelieqi mtarrġa u tal-"montilles". Dawn it-tipi ta' ħamrija għandhom ġestjoni tajba tal-ilma u tas-sħana. Il-ftuħ tal-pajsaġġ jagħmilha possibbli li ż-żona tibbenefika minn kundizzjonijiet klimatiċi favorevoli. Dawn is-sitwazzjonijiet jagħtu lill-varjetà ta' għenba "cabernet franc N" il-kundizzjonijiet favorevoli għal espressjoni oriġinali u eleganti, iżda jeħtieġu ġestjoni ottimali, li tirriżulta fil-projbizzjoni ta' ċerti kloni, il-ġestjoni tal-vinja u żabra baxxa. Il-vinji mkabbra f'ħamrija ramlija u taflija jew ramlija u biż-żrar jiffavorixxu espressjoni ta' togħmiet ta' frott, b'tannini fini u flessibbli, li jispjegaw is-suċċess tal-inbejjed mhux maturi. Il-vinji mkabbra f'ħamrija Turonjana huma aktar adatti għall-produzzjoni ta' nbejjed ħomor rikki, bi struttura tannika tajba. L-għarfien ta' dawk li jipproduċu l-inbid, u aktar minn tmien sekli ta' lealtà lejn il-varjetà ta' għenba "cabernet franc N", akkwistati mill-esperjenza ta' diversi ġenerazzjonijiet, huma espressi fl-għażla tat-taħlitiet ta' nbejjed li ġejjin minn vinji differenti. Dan l-għarfien adattat għall-kundizzjonijiet speċifiċi ta' dan it-territorju, li għall-ewwel intuża għall-produzzjoni tal-inbid aħmar, naturalment, ġie applikat għall-produzzjoni tal-inbid rożè. Il-Loire, li tgħaddi taħt il-vinji, hija marbuta b'mod intimu mal-oriġini u l-istorja tal-vinji ta' Bourgueil. Ix-xmara wasslet għall-erożjoni tal-għoljiet mifruxa. Hija ddepożitat ukoll l-alluvjonijiet, li jikkostitwixxu ħafna mis-sottostrat li fuqu huwa bbażat dan ir-reġjun tal-vinji. Bħala rotta ta' kummerċ u komunikazzjoni, il-Loire kellha rwol attiv ħafna u essenzjali. Il-fama u r-reputazzjoni tal-inbejjed ta' Bourgueil, li l-aroma sottili u ta' frott tagħhom ilha msemmija sa mis-seklu 19 fl-arkivji tal-Abbazija Benedittina, għadhom qegħdin jiffjorixxu bis-saħħa tad-dinamiżmu tal-produtturi u tal-promoturi tagħhom miġburin f'assoċjazzjonijiet. Qafas ġuridiku: Il-leġiżlazzjoni tal-UE Tip ta' kundizzjoni supplimentari: Deroga dwar il-produzzjoni fiż-żona demarkata Deskrizzjoni tal-kundizzjoni: Iż-żona fil-viċinanza immedjata, iddefinita b'deroga għall-produzzjoni u l-preparazzjoni tal-inbejjed, tikkonsisti mit-territorju tal-muniċipalitajiet li ġejjin: Qafas ġuridiku Il-leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: Id-dettalji mhux obbligatorji kollha għandhom jinkitbu fuq it-tikketti b'karattri f'daqs li ma għandux ikun akbar, kemm fl-għoli u kemm fil-wisa', mid-doppju tad-daqs tal-ittri li jifformaw l-isem tad-denominazzjoni ta' oriġini kkontrollata. Id-daqs tal-ittri tad-denominazzjoni ġeografika "Val de Loire" ma għandux ikun akbar, kemm fl-għoli u kemm fil-wisa', minn żewġ terzi tad-daqs tal-ittri li jifformaw l-isem tad-denominazzjoni ta' oriġini kkontrollata. It-tikkettar tal-inbejjed tad-denominazzjoni ta' oriġini kontrollata jista' jispeċifika l-isem ta' unità ġeografika iżgħar, bil-kundizzjoni li: ikun post irreġistrat; u li dan jidher fuq id-dikjarazzjoni tal-ħsad. Xi muniċipalitajiet biddlu isimhom jew ingħaqdu mill-ewwel approvazzjoni tal-Ispeċifikazzjoni tal-Prodott. Għalhekk il-lista tal-muniċipalitajiet li jiffurmaw iż-żona ġeografika ġiet aġġornata, mingħajr ma ġie mmodifikat il-perimetru. Biex tiżdied iċ-ċertezza tad-dritt, din il-lista ġiet stabbilita skont il-verżjoni attwali tal-kodiċi ġeografiku uffiċjali, ippubblikat kull sena mill-INSEE. Għalhekk il-punt 6 tad-Dokument Uniku huwa emendat skont dan. Id-demarkazzjoni tal-irqajja' tar-raba' tikkonsisti fl-identifikazzjoni tal-irqajja' tar-raba' fiż-żona ġeografika tal-produzzjoni tajbin għall-produzzjoni tad-Denominazzjoni ta' Oriġini Protetta kkonċernata. Id-demarkazzjoni tal-irqajja' tal-art ġiet finalizzata fuq numru ta' muniċipalitajiet fiż-żona ġeografika. Din l-operazzjoni kienet opportunità biex jiġu kkonfermati l-konfini tal-muniċipalitajiet diġà demarkati. Dan wassal lill-awtorità nazzjonali kompetenti biex tapprova d-demarkazzjoni tal-irqajja' tal-art taż-żona kollha f'data ta' approvazzjoni ġdida. Id-dati l-antiki tal-approvazzjoni mill-awtorità nazzjonali kompetenti tad-demarkazzjoni tal-irqajja' tal-art skont il-muniċipalità li jidhru fl-Anness għall-Ispeċifikazzjoni tal-Prodott tad-denominazzjoni tneħħew. Id-Dokument Uniku mhuwiex affettwat minn din il-bidla. DOP — Denominazzjoni ta' Oriġini Protetta L-inbejjed, qabel iż-żieda tal-liqueur d'expédition u fil-każ ta' arrikkiment tal-most, ma jaqbżux il-qawwa alkoħolika volumetrika totali ta' 13 %. Il-livelli ta' aċidità totali, ta' aċidità volatili, ta' diossidu tal-kubrit totali, ta' zokkor u l-pressjoni żejda ta' gass karboniku mkejla f'temperatura ta' 20 °C huma dawk stabbiliti mir-regoli tal-Komunità. L-inbid huwa kkaratterizzat minn xkuma fina u persistenti, bi bżieżaq delikati u kontinwi. Fil-bidu tal-maturazzjoni, ir-riħa ħafna drabi tevoka noti ta' frott, fjuri u minerali, assoċjati ma' ċerta freskezza. Maż-żmien jidhru aromi aktar kumplessi, li jiżviluppaw f'noti sekondarji u terzjarji. Il-freskezza fit-togħma hija enfasizzata bir-rilaxx tal-gass tal-karbonju. Għall-produzzjoni ta' nbejjed rożè, l-użu tal-faħam għall-użu enoloġiku, waħdu jew imħallat fi preparazzjonijiet, huwa pprojbit; L-użu ta' biċċiet tal-injam huwa pprojbit; Minbarra d-dispożizzjonijiet ta' hawn fuq, f'dak li għandu x'qasam mal-prattiki enoloġiċi użati, l-inbejjed għandhom jikkonformaw mar-rekwiżiti kollha stabbiliti fil-livell tal-UE kif ukoll fil-Kodiċi Rurali u tas-Sajd Marittimu; Is-siti tal-għasir għandhom jissodisfaw il-kriterji tal-ħsad, tal-impjanti tal-għasir u tal-magni tal-għasir, it-tagħbija tal-magni tal-għasir, il-frazzjonament tal-meraq, u l-iġjene. Id-densità minima tat-tħawwil tad-dwieli hija ta' 5 000 pied għal kull ettaru, bi spazju bejn ir-ringieli ta' inqas minn jew ugwali għal 2,50 metru; Meta d-densità tat-tħawwil tkun ta' aktar minn 8 000 dielja għal kull ettaru, id-dwieli ma jistax ikollhom distanza bejn id-dielja fuq l-istess ringiela ta' inqas minn 0,50 metru; Fejn id-densità tat-tħawwil hija inqas minn jew ugwali għal 8 000 dielja għal kull ettaru, id-dwieli ma jistax ikollhom distanza bejn id-dielja fuq l-istess ringiela ta' inqas minn 0,80 metru; Id-dwieli mħawla mingħajr ordni apparenti għandhom densità minima tat-tħawwil ta' 9 000 dielja għal kull ettaru u distanza ta' aktar minn 0,50 metru bejn il-pjanti. Dispożizzjonijiet ġenerali Id-dwieli jinżabru skont id-dispożizzjonijiet li ġejjin: jew żabra twila ta' Guyot sempliċi jew Guyot doppju b'numru ta' mhux aktar minn 10 rimjiet għal kull metru kwadru. Il-varjetajiet tad-dielja chardonnay B u sacy B (fil-muniċipalitajiet biss tad-département ta' Rhône u fil-muniċipalitajiet tad-département ta' Saône-et-Loire inklużi fit-territorju tad-dwieli demarkat tad-denominazzjoni ta' oriġini kkontrollata "Mâcon") jinżabru "għat-tond" ("queue du Mâconnais"), b'massimu ta' 10 rimjiet għal kull metru kwadru. Il-varjetajiet tad-dielja chardonnay B u sacy B (bl-eċċezzjoni tal-muniċipalitajiet tad-département ta' Rhône u l-muniċipalitajiet tad-département ta' Saône-et-Loire inklużi fit-territorju tad-dwieli demarkat tad-denominazzjoni tal-oriġini kkontrollata "Mâcon") jinżabru fl-istil "Chablis", b'massimu ta' 10 rimjiet għal kull metru kwadru. Dispożizzjonijiet speċifiċi Iż-żabra sempliċi ta' Guyot tista' tiġi adattata: bit-tieni għaksa li rippermetti li l-pożizzjoni taz-zokk qasir-tiġi alternata minn sena għal oħra; b'zokk qasir b'massimu ta' tliet rimjiet u għaksa limitata għal 2 rimjiet. Irrispettivament mit-tip ta' żabra, id-dwieli jistgħu jinżabru b'rimjiet addizzjonali sakemm fl-istadju fenoloġiku li jikkorrispondi għal 11 jew 12-il werqa, in-numru ta' friegħi tal-frott tas-sena għal kull metru kwadru ma jkunx akbar min-numru ta' rimjiet definiti għar-regoli taż-żabra. L-għeneb għandu jkun protett mix-xita waqt it-trasport tiegħu. L-għeneb jiġi ttrasportat — tagħsir f'kontenituri: li ma jkunux aktar minn 0,50 metru fond biex l-għeneb ma jitgħaffiġx; li ma jżommux ilma u jippermettu l-fluss mgħaġġel u sħiħ tal-meraq waqt it-trasport u qabel it-tagħsir. Il-ħin li jgħaddi bejn il-qtugħ tal-għeneb u t-tagħsir huwa l-iqsar possibbli. Fl-ebda każ dan it-tul m'għandu jaqbeż l-24 siegħa. 90 ettolitru għal kull ettaru Il-qtugħ tal-għeneb, il-produzzjoni tal-inbid, l-ipproċessar, il-maturazzjoni u l-imballaġġ tal-inbid isiru fiż-żona ġeografika approvata mill-Istitut Nazzjonali tal-Oriġini u l-Kwalità fil-laqgħa tal-kumitat nazzjonali kompetenti tas-7 ta' Lulju 2011. Il-perimetru ta' din iż-żona jinkludi t-territorju tal-muniċipalitajiet li ġejjin, ibbażat fuq il-kodiċi ġeografiku uffiċjali tal-2018: Il-produzzjoni, l-ipproċessar, il-maturazzjoni u l-imballaġġ tal-inbejjed jistgħu jsiru wkoll fit-territorju tal-muniċipalitajiet li ġejjin: Iż-żona ġeografika tinsab fuq l-artijiet tradizzjonalment iddedikati għall-vitikultura fid-départements tal-Yonne, Côte-d'Or, Saône-et-Loire u Rhône. Tinkludi għadd ta' vinji xi ftit jew wisq separati minn ma' xulxin mifruxin fuq madwar 250 kilometru mit-Tramuntana għan-Nofsinhar. Testendi fuq it-territorju ta' aktar minn 300 muniċipalità. Il-vinji tal-Yonne u tax-"Châtillonnais", fit-Tramuntana tal-"Côte d'Or", jinsabu fuq il-"cuestas" tal-Baċin Pariġin, fuq sedimenti li jmorru lura għall-Ġurassiku Superjuri, bl-eċċezzjoni tal-"Vézelien", stabbilit fuq formazzjonijiet tal-Ġurassiku Inferjuri u tal-Ġurassiku Medju, u tal-"Jovinien", stabbilit fuq formazzjonijiet tal-Kretaċju Superjuri. Is-substrati huma prinċipalment taħlita ta' tafal u ġir (lom), u f'ċerti postijiet ġir biss. Il-vinji huma limitati għall-muntanji l-aktar esposti tal-"cuestas", fuq il-ġnubijiet tal-widien ewlenin li jiskulaw l-ilma tar-reġjun, il-Yonne u t-tributarji tagħha, is-Sena u t-tributarji tagħha. Huma mifruxa fuq diversi altitudnijiet bejn 150 metru u 300 metru. Minn Dijon sal-periferiji ta' Lyon, il-vinji jokkupaw sensiela ta' muntanji dritti kważi kontinwa. Din tifforma l-fruntiera tal-Punent tal-Wied ta' Bresse, struttura tettonika kbira li sfrondat meta bdew jogħlew l-Alpi. Is-substrati huma prinċipalment magħmula minn sedimenti, ġir jew minn taħlita ta' tafal u ġir (lom), ġeneralment mill-perjodu Ġurassiku, iżda f'ċerti postijiet anki mit-Triassiku. F'ċerti postijiet, l-aktar f'Saône-et-Loire, il-vinji jinsabu fuq l-isporġenzi tal-pjattaforma metamorfika u granitika tal-era Primarja, li mbagħad iġġeneraw ħamrija aċiduża. Għalkemm il-muntanji interni huma xi kultant għoljin (650 metru f'Côte-d'Or, 1 000 metru fil-"Beaujolais"), id-dwieli ma jitħawlux f'altitudni ogħla minn bejn 250 metru u 400 metru. Kull waħda mill-vinji hija kkaratterizzata minn pajsaġġi, ġeoloġija, u stil morfoloġiku speċifiku: widien wesgħin li fit-truf tagħhom jinfdu l-għoljiet tal-franka tal-Baċin Pariġin; strixxa kontinwa dejqa li tinsab fit-tarf bejn il-pjanura u l-għoljiet għal "la Côte"; sensiela ta' muntanji paralleli, tul l-assi mit-Tramuntana għan-Nofsinhar, ix-"chaînons" (katina) fil-"Mâconnais". Il-Bourgogne tal-vinji għandu klima oċeanika pjuttost friska. Din il-klima hija kkaratterizzata minn sistema ta' xita moderata u regolari, mingħajr nixfa qawwija fis-sajf. It-temperaturi jirriflettu dan it-temp frisk tiegħu, b'medja annwali ta' 11 °C. Għalkemm jinħass sew fid-département tal-Yonne, jonqos xi ftit fix-Xlokk taż-żona ġeografika, minħabba li din il-parti hija protetta mill-muntanji tal-Morvan u tax-Charolais, li jiġġeneraw effett ta' Foehn li jirriżulta f'umdità iktar baxxa u temperatura ogħla mir-referenza reġjonali. Il-parti tal-Lvant taż-żona ġeografika hija affettwata minn influwenzi kontinentali li jirriżultaw f'temperaturi relattivament baxxi fix-xitwa, perjodi ta' silġ li jistgħu jkunu twal u qawwija, iżda kultant anki fi tmiem tal-ħarifa xott ħafna u xemxi. L-influwenzi tan-Nofsinhar, li jinħassu l-aktar fin-naħa ta' isfel taż-żona ġeografika, jistgħu jiġġeneraw, temporanjament, temperaturi għoljin fis-sajf u arja sħuna minn fuq il-baħar, u dan jikkawża l-maltempati tas-sajf. L-irqajja' demarkati għall-ħsad tal-għeneb jikkorrispondu għaż-żoni kollha rikonoxxuti tradizzjonalment għall-idoneità tagħhom għat-tkabbir tal-għeneb. Għalhekk jokkupaw, preferibbilment, il-ġnub tal-muntanji ewlenin esposti sewwa kif ukoll iż-żoni ta' taħt il-muntanji, l-għoljiet friski u n-naħat opposti li jħarsu lejn it-Tramuntana u l-Punent, li huma kollha pożizzjonijiet li jiżguraw l-aħjar drenaġġ u kapaċitajiet tajbin ta' tisħin tal-art. Il-koltivazzjoni tad-dwieli hija kkonfermata sa mill-perjodu Gallo-Ruman. Fil-Medju Evu, il-vinji tal-"Bourgogne" kienu diġà kisbu importanza ekonomika u kienu magħrufa lil hinn mill-fruntieri. Ir-rwol tal-istrutturi ekkleżjastiċi (abbaziji, veskovati) u tan-nobbiltà, fil-bini tal-fama tal-inbejjed tal-"Bourgogne", huwa magħruf sew. Cluny, Cîteaux, Pontigny, ix-Chapitre de Langres, id-Duki ta' Bourgogne, kollha kkontribwew, bil-mod tagħhom stess, għall-ħolqien ta' territorju tal-vinji prestiġjuż u għall-influwenza ta' dawn l-inbejjed. Fis-seklu 18, l-iżvilupp sinifikanti tal-kummerċ tal-inbid iġġenera poter ekonomiku ġdid. L-inbejjed ta' "Bourgogne" bdew jinbiegħu ġeneralment fit-tramuntana ta' Franza u tal-Ewropa, u saħansitra f'kontinenti oħra. Madankollu, il-Bourgogne tal-vinji beda jiddistingwi ruħu b'mod sostanzjali matul is-seklu 19. Id-diviżjonijiet amministrattivi antiki (provinċji) jew riċenti (départements) tħalltu mad-dimensjoni ekonomika, iċ-ċentri urbani, bħal Auxerre, Dijon, Beaune, Chalon-sur-Saône u Mâcon, u assiguraw it-tixrid tal-inbejjed tar-reġjun. It-Tramuntana tal-"Beaujolais" bdiet tidentifika ruħha f'dan iż-żmien mal-inbejjed ta' Mâcon. It-"Tonnerrois" u x-"Châtillonnais", fil-limiti ta' Champagne, ukoll daru lejn il-Bourgogne. Fil-bidu tas-seklu 19, il-produtturi fir-reġjun tal-Bourgogne bdew jinteressaw ruħhom fil-produzzjoni ta' nbejjed frizzanti skont it-tekniki żviluppati f'Champagne, b'mod aktar partikolari f'Rully, f'Saône-et-Loire, mill-1820, f'Nuits-Saint-Georges, imbagħad, fl-1840, f'Chablis. Il-prodott il-ġdid irnexxa, partikolarment ma' klijenti fl-Ingilterra u fl-Istati Uniti, u l-metodu nfirex malajr. Inbejjed frizzanti bdew jiġu prodotti fil-qalba tal-isbaħ territorji bħal fi "Clos Vougeot", "Chambertin", "Chablis", eċċ. Il-produtturi tal-inbejjed frizzanti ngħaqdu f'union fl-1939, u fl-1943 ingħataw ir-rikonoxximent tad-denominazzjoni tal-oriġini kkontrollata "Bourgogne mousseux". Id-digriet jirriżerva din id-denominazzjoni tal-oriġini kkontrollata għall-inbejjed bojod, ħomor u rożè prodotti b'fermentazzjoni ulterjuri fil-flixkun. Mis-sittinijiet 'il quddiem, xi produtturi tal-Bourgogne riedu jifformalizzaw u jipproteġu l-produzzjoni tagħhom ta' nbejjed frizzanti ta' kwalità għolja u daħħlu fis-seħħ regoli rigorużi ta' ħsad u ta' produzzjoni li wasslu għar-rikonoxximent tad-denominazzjoni ta' oriġini kkontrollata "Crémant de Bourgogne", b'digriet tal-1975, għall-inbejjed bojod jew rożè. Il-varjetà tad-dwieli tgħaqqad il-varjetajiet kollha tal-varjetajiet tal-Bourgogne, għalkemm il-varjetajiet chardonnay B u pinot noir N huma ppreferuti ħafna. Is-separazzjoni ġeografika tal-vinja hija akkumpanjata minn xi differenzi fil-metodi tal-produzzjoni. Għalhekk, kull reġjun żgħir, li wiret għarfien antik, ippreserva prattiċi lokali fil-ġestjoni tal-vinja, kif huwa rifless mill-arkati fil-Mâconnais, jew miż-żabra magħrufa bħala "Chablis" fil-Yonne. Fl-2011, il-vinji tad-denominazzjoni tal-oriġini kkontrollata "Crémant de Bourgogne" kienu jkopru madwar 2 000 ettaru, għal produzzjoni annwali ta' kważi 125 000 ettolitru, li tirrappreżenta kważi 15-il miljun flixkun. L-inbid huwa kkaratterizzat minn xkuma fina u persistenti, bi bżieżaq delikati u kontinwi. Fil-bidu tal-maturazzjoni, ir-riħa ħafna drabi tevoka noti ta' frott, fjuri u minerali, assoċjati ma' ċerta freskezza. Maż-żmien jidhru aromi aktar kumplessi, li jiżviluppaw f'noti sekondarji u terzjarji. Il-freskezza fit-togħma hija enfasizzata bir-rilaxx tal-gass tal-karbonju. Il-"Bourgogne" huwa territorju ta' vinji tat-Tramuntana fejn id-dwieli jbatu minn restrizzjoni klimatika qawwija. L-impjantazzjoni hija għalhekk limitata għas-sitwazzjonijiet l-aktar favorevoli, li jgawdu minn mesoklimi aktar sħan u niexfa mill-klima reġjonali, u minn ħamrija li tiskula tajjeb u li hija kapaċi tbattal l-ilma żejjed, filwaqt li tibbenefika minn fertilità tajba u tisħin rapidu. Il-vinji għalhekk huma kkonċentrati fuq il-muntanji ewlenin, l-aktar dawk tal-ġir u li jinsabu f'altitudni moderata. Il-klima friska taż-żona ġeografika hija partikolarment favorevoli għall-produzzjoni ta' nbejjed frizzanti. Kemm il-ħamrija kif ukoll l-espożizzjonijiet huma preżenti flimkien f'siti li, filwaqt li jiżguraw maturità tajba tal-għeneb, jippreservaw l-aċidità meħtieġa għall-kwalità tal-inbejjed li jibbenefikaw mid-denominazzjoni tal-oriġini kkontrollata "Crémant de Bourgogne". Varjetà ta' dwieli ftit li xejn diversifikata u indiġena, partikolarment adattata għall-kundizzjonijiet lokali tal-ħamrija u l-klima, tikkontribwixxi għall-espressjoni ta' għażla ta' nbejjed bojod u rożè li għandhom komuni n-natura aċiduża u ta' togħma ta' frott tal-inbejjed tat-Tramuntana, u li tagħtihom ċerta eleganza. Il-produtturi, ħerqana li jagħmlu nbid ta' kwalità għolja, imponew regoli rigorużi sabiex jippreservaw l-aqwa kwalitajiet tal-materja prima u għalhekk joffru inbejjed impekkabbli. L-għeneb maqtugħ huwa trattat bl-akbar attenzjoni biex tiġi evitata l-ossidazzjoni tal-meraq bejn il-ħsad u t-tagħsir. L-użu ta' għeneb sħiħ, l-eliminazzjoni tal-meraq prodott waqt it-trasport, l-immaniġġjar bir-reqqa, it-tagħsir magħmul f'ambjent miżmum nadif, b'tagħmir xieraq, skont regoli li jiddefinixxu proporzjon preċiż bejn il-piż tal-għeneb użat u l-volum ta' most estratt, jiżguraw il-kwalità u ċ-ċarezza tal-meraq miksub b'dan il-mod, jiżguraw estrazzjoni ħafifa, jippreservaw l-aromi sottili u jagħmluha possibbli li jiġu ppreżentati nbejjed ċari u jleqqu. Bl-esperjenza miksuba fuq aktar minn seklu, dawk li jagħmlu l-inbejjed frizzanti għandhom għarfien immaniġġjat perfettament u evidenti fil-kompożizzjoni tal-annati tagħhom. Sabiex jiġu żgurati l-aqwa togħmiet possibbli, it-taħlita tiffavorixxi l-ifjen varjetajiet ta' dwieli (pinot noir N, pinot gris G, chardonnay B). Perjodu twil ta' maturazzjoni, bi tqegħid fis-suq għall-konsumatur wara mill-inqas 12-il xahar mid-data tal-mili, jippermetti lill-inbid jiżviluppa l-karatteristiċi aromatiċi, il-kumplessità u l-finezza tiegħu. Il-"Crémant de Bourgogne" huwa komponent essenzjali tal-produzzjoni tal-inbid ta' Bourgogne. Fl-2011, 30 % tal-produzzjoni kienet ikkummerċjalizzata fil-kontinenti kollha. Leġiżlazzjoni nazzjonali Tip ta' ppakkjar supplementari: L-ippakkjar fiż-żona ġeografika demarkata Deskrizzjoni tal-ippakkjar: L-operazzjonijiet kollha tal-produzzjoni, mill-ħsad tal-għeneb sal-isbokkament isiru fiż-żona ġeografika. L-ippakkjar tal-inbid isir fiż-żona ġeografika filwaqt li jitqies il-proċess tal-produzzjoni bil-fermentazzjoni sekondarja fil-flixkun. Il-mili tal-fliexken tal-ħġieġ, li fihom tifforma r-ragħwa, isir mill-1 ta' Diċembru ta' wara l-ħsad. L-inbejjed huma kkummerċjalizzati għall-konsumatur fi tmiem perjodu minimu ta' maturazzjoni ta' 12-il xahar mid-data tal-mili. Leġiżlazzjoni nazzjonali Tip ta' ppakkjar supplementari: Dispożizzjonijiet addizzjonali dwar it-tikkettar Deskrizzjoni tal-ippakkjar: L-indikazzjonijiet fakultattivi kollha li l-użu tagħhom jista', skont id-dispożizzjonijiet Komunitarji, jiġi rregolat mill-Istati Membri, għandhom jinkitbu fuq it-tikketti, b'karattri li d-daqs, kemm tal-għoli kif ukoll tal-wisa' tagħhom, m'għandux ikunu akbar mid-doppju ta' dak tal-karattri li jifformaw l-isem tad-denominazzjoni ta' oriġini kontrollata. Fil-punt 1 tal-kapitolu I(IV) tal-Ispeċifikazzjoni tal-Prodott, il-muniċipalitajiet ta' Cantenac u Margaux tneħħew u ġiet miżjuda l-muniċipalità ta' Margaux-Cantenac. Din hija emenda fil-kliem, wara l-amalgamazzjoni tal-muniċipalitajiet imsemmija hawn fuq. Iż-żona tal-produzzjoni tad-DOP "Médoc" ma nbidlitx. Il-punt 2.6 tad-Dokument Uniku huwa emendat skont dan. Il-punt 2 tal-Kapitolu I(IV) tal-Ispeċifikazzjoni tal-Prodott ġie emendat biex jiġu aġġornati d-dati tal-approvazzjoni tad-demarkazzjoni tal-irqajja' tal-art. Id-demarkazzjoni tal-irqajja' tal-art tikkonsisti fl-identifikazzjoni tal-irqajja' tal-art fiż-żona ġeografika tal-produzzjoni tajbin għall-produzzjoni tad-Denominazzjoni ta' Oriġini Protetta kkonċernata. B'konsistenza ma' din l-emenda, iddaħħlet miżura tranżitorja fil-punt 1 tal-Kapitolu 1(XI) tal-Ispeċifikazzjoni tal-Prodott: l-irqajja' esklużi miż-żona tal-irqajja' tal-art demarkata, elenkati fl-Anness III tal-Ispeċifikazzjoni tal-Prodott, se jkomplu jibbenefikaw mid-dritt għad-denominazzjoni ta' oriġini kkontrollata għall-ħsad tagħhom sakemm jinqalgħu u sa mhux aktar tard mill-31 ta' Diċembru 2024. Dawn l-emendi ma jaffettwawx lid-Dokument Uniku. Id-deskrizzjoni taż-żona ta' prossimità immedjata ġiet emendata wara li ngħaqdu xi muniċipalitajiet, bl-ebda effett fuq iż-żona ta' prossimità immedjata li l-fruntieri tagħha ma nbidlux. Fil-punt 3b tal-kapitolu I(IV) tal-Ispeċifikazzjoni tal-Prodott, il-muniċipalitajiet ta' Aubie-et-Espessas, Castets-en-Dorthe, Castillon-de-Castets, Civrac-de-Dordogne, Saint-Antoine u Salignac tneħħew. Ġew miżjuda l-muniċipalitajiet ta' Val de Virvée, Castets et Castillon u Civrac-sur-Dordogne. Il-muniċipalitajiet ta' Aubie-et-Espessas, Saint-Antoine u Salignac ingħaqdu u saru l-muniċipalità ta' Val de Virvée. Il-muniċipalitajiet ta' Castets-en-Dorthe u Castillon-de-Castets ingħaqdu u saru l-muniċipalità Castets et Castillon. Il-muniċipalità ta' Civrac-de-Dordogne ġiet mibdula f'Civrac-sur-Dordogne. Il-punt 2.9 tad-Dokument Uniku huwa emendat skont dan. Fit-tielet paragrafu tal-punt 1(a) tal-Kapitolu I(X) tal-Ispeċifikazzjoni tal-Prodott, in-numru ta' muniċipalitajiet fiż-żona ġeografika ġie emendat minn 52 għal 51 muniċipalità wara li ngħaqdu l-muniċipalitajiet ta' Cantenac u Margaux. Il-punt 2.8 tad-Dokument Uniku ġie aġġornat skont dan. DOP — Denominazzjoni ta' Oriġini Protetta Dawn huma nbejjed ħomor mhux frizzanti bi kwalitajiet ta' maturazzjoni eċċellenti. Fihom ħafna tannini, għandhom kulur qawwi, uhuma strutturati prinċipalment minn cabernet-sauvignon N (varjetà tradizzjonali ta' għeneb) assoċjat ma' Merlot N, xi ftit inqas mal-cabernet franc N u mal-petit verdot N, jew b'mod aktar rari mal-cot N u mal-carmenère N. Il-cabernet-sauvignon N jagħti lill-inbejjed noti pikkanti. Il-merlot N jagħti lill-inbejjed volum, delikatezza u aromi ta' frott aħmar. L-istruttura u l-kumplessità huma msaħħa bit-taħlita mal-cabernet franc N jew mal-petit verdot N, b'dan tal-aħħar jagħti wkoll freskezza lill-inbid. Wara l-arrikkiment l-inbejjed ma għandhomx jaqbżu qawwa alkoħolika volumetrika massima ta' 13 %. Il-qawwa alkoħolika volumetrika naturali minima tagħhom hija ta' 11 %. Kull kunsinna tal-inbid ikkummerċjalizzata (fi kwantitajiet kbar) jew ippakkjata għandha: kontenut ta' zokkor fermentabbli (glukożju+fruttożju) ta' mhux aktar minn 3 g/L kontenut ta' aċidu maliku ta' mhux aktar minn 0,2 g/L. L-inbejjed ikkummerċjalizzati fi kwantitajiet kbar jew ippakkjati qabel l-1 ta' Ottubru tas-sena ta' wara dik tal-ħsad għandhom kontenut ta' aċidu volatili ta' mhux aktar minn 12,25 meq/L. Lil hinn minn din id-data, l-inbejjed għandhom kontenut ta' aċidu volatili ta' mhux aktar minn 16,33 meq/L. Kull kunsinna tal-inbid ikkummerċjalizzat fi kwantitajiet kbar għandha kontenut ta' diossidu tal-kubrit ta' mhux aktar minn 140 milligramma għal kull litru. It-tekniki ta' arrikkiment bit-tnaqqis huma permessi sa rata ta' konċentrazzjoni ta' 15 %. L-inbejjed ma għandhomx jaqbżu il-qawwa alkoħolika volumetrika totali ta' 13 % wara l-arrikkiment. Id-densità: Id-densità minima tat-tħawwil tad-dwieli hija ta' 5 000 pjanta għal kull ettaru. L-ispazju bejn ir-ringieli ma jistax jaqbeż iż-żewġ metri, u l-ispazju bejn dielja u oħra fl-istess ringiela ma jistax ikun inqas minn 0,80 metru. Regoli taż-żbir: Iż-żbir huwa obbligatorju. Dan isir l-aktar tard fl-istadju meta l-weraq ikun mifrux (l-istadju 9 ta' Lorenz). Id-dwieli jinżabru skont it-tekniki li ġejjin: - żabra b'żewġ fergħat, Guyot doppju jew żabra "médocaine", b'mhux aktar minn 5 rimjiet għal kull fergħa; - żabra Guyot sempliċi u Guyot mħallta, b'massimu ta' 7 rimjiet għal kull pjanta; - żabra b'fergħat qosra, f'forma ta' mrewħa b'erba' fergħat jew b'żewġt izkuk, b'massimu ta' 12-il rimja għal kull pjanta. 65 ettolitru għal kull ettaru Iż-żona ġeografika tad-denominazzjoni ta' oriġini kkontrollata "Médoc" tinsab fid-département ta' Gironde fuq ix-xatt tan-naħa tax-xellug tal-Garonne, imbagħad mill-Gironde sat-Tramuntana ta' Bordeaux. Din il-parti tal-vitikultura tal-peniżola tal-Médoc tinfirex fuq kważi 80 kilometru mit-Tramuntana għan-Nofsinhar u ftit aktar minn għaxar kilometri mil-Lvant għall-Punent u testendi fuq aktar minn 51 muniċipalità. In-naħa tax-xmara tar-reġjun tal-Médoc tiddistingwi ruħha minn varjazzjonijiet staġjonali moderati u xita moderata ħafna għal klima Atlantika. Għalkemm il-pożizzjoni fit-Tramuntana taż-żona ġeografika tagħmel il-klima inqas sħuna milli fin-Nofsinhar tal-peniżola, tinżel inqas xita. Dawn il-fatturi klimatiċi favorevoli għall-vitikultura huma dovuti għall-effett termali regolatorju ġġenerat mill-preżenza tal-Oċean Atlantiku fil-Punent, u l-estwarju tal-Gironde fil-Lvant. Il-klima oċeanika, akkumpanjata f'ċerti snin minn xi depressjonijiet tax-xita fil-ħarifa, jew inkella tmiem tal-ħarifa sħun u xemxi ħafna, toħloq annati sinifikanti. Il-pajsaġġi tal-vinji li jirriżultaw huma kkaratterizzati minn art mhux wieqfa ħafna (altitudni ta' bejn 3 metri u 50 metru), ikkonfinata mill-foresta ful-Punent u mill-estwarju tal-Gironde fil-Lvant. Min-Nofsinhar għat-Tramuntana, jinsabu għoljiet żgħar taż-żrar vitikoli delimitati mix-smajjar ("jalles") u żoni mistagħdra mhux vitikoli. L-iżvilupp tal-ispeċifiċità tal-artijiet vitikoli tar-reġjun tal-Médoc, li huma magħrufa mad-dinja kollha, ġie assigurat minn ġenerazzjonijiet ta' produtturi tal-inbid. Matul iż-żmien, l-għarfien tajjeb tal-ħamrija mill-produtturi tal-inbid u t-tfittxija tal-ottimizzazzjoni tal-kwalitajiet tagħha permezz tal-għarfien sew tat-tekniki tad-drenaġġ, ippermetta l-iżvilupp tal-prattiki kulturali l-aktar adattati għall-produzzjoni ta' nbejjed ħomor adatti għall-maturazzjoni. Il-progress sanitarju u l-mekkanizzazzjoni tal-vinji ma biddlux ix-xewqa ta' dawk li jagħmlu l-inbid li jżommu prattiki vitikoli konformi mal-għan li jipproduċu nbejjed ħomor b'tipiċità rikonoxxuta. Illum, fir-reġjun tal-Médoc, l-għażla tal-varjetajiet tad-dwieli hija bbażata prinċipalment fuq il-varjetà tal-għeneb cabernet-sauvignon N, il-varjetà tal-għeneb ippreferuta għall-ħamrija biż-żrar, fuq il-varjetà tal-għeneb merlot N, imfittxija għat-togħma ta' frott tagħha, fuq il-varjetà tal-għeneb cabernet franc N, għall-ħamrija ddominata mill-ġebla tal-ġir, u fuq il-varjetà tal-għeneb petit verdot N għall-ħamrija sħuna u filtranti. Din id-diversità tal-varjetajiet tal-għeneb u tal-ħamrija tad-denominazzjoni ta' oriġini kkontrollata "Médoc" teħtieġ immaniġġjar selettiv tad-dwieli. Dan il-mod ta' mmaniġġjar selettiv jagħmilha possibbli li jinkiseb għeneb misjur u b'saħħtu ħafna li r-rendimenti tiegħu huma kkontrollati. Għaldaqstant il-maċerazzjonijiet huma possibbli biex jinkisbu l-inbejjed konċentrati mixtieqa. Għalhekk, maturazzjoni ta' mill-inqas sitt xhur hija essenzjali biex jirfinaw aktar. L-inbejjed tanniċi, ta' kulur qawwi huma strutturati l-aktar mill-cabernet-sauvignon N assoċjat mal-merlot N u ftit inqas mal-cabernet franc N u mal-petit verdot N, jew b'mod aktar rari, mal-cot N u mal-carmenère N. Il-cabernet-sauvignon N huwa l-varjetà tradizzjonali tal-għeneb u jagħti lill-inbejjed tal-"Médoc" noti pikkanti. Flimkien mal-merlot N, dan tal-aħħar jagħti lill-inbejjed volum, delikatezza u aromi ta' frott aħmar. Meta jkun dominanti, il-merlot N jagħmilha possibbli li jinkisbu aktar malajr l-aromi tal-iżvilupp mixtieqa. L-istruttura u l-kumplessità huma msaħħa bit-taħlita mal-cabernet franc N jew mal-petit verdot N, b'dan tal-aħħar jagħti wkoll freskezza lill-inbid. L-inbejjed għandhom kwalitajiet ta' maturazzjoni eċċellenti. Werriet ta' storja twila ta' żvilupp, dan it-territorju tal-inbid, li minnu tgħaddi r-Rotta tal-Inbid, huwa miżgħud b'"kastelli" tal-inbejjed famużi, żoni kbar ta' wirt arkitettoniku varjat li jmissu ma' azjendi agrikoli żgħar tal-familja li l-produzzjoni tal-inbid, il-kummerċjalizzazzjoni u l-promozzjoni tagħhom huma msaħħa mid-diversi kooperattivi tal-inbid. Ir-reputazzjoni tal-inbejjed ta' din id-denominazzjoni ta' oriġini kontrollata hija antika u l-pedamenti tagħha huma bbażati fuq il-kunċett tax-"Château". Biż-żwieġ ta' Alienor, id-Dukessa ta' Aquitaine u ta' Henri Plantagenet, li kellu jsir ir-re tal-Ingilterra fl-1152, l-iżvilupp tal-kummerċ mal-Ingilterra kellu rwol ewlieni fil-fama tal-inbejjed tal-"Médoc" barra mill-pajjiż. Fl-1647, meta l-"Jurade de Bordeaux" ħareġ l-ewwel klassifikazzjoni tal-inbejjed ta' Guyenne fl-istorja, l-inbejjed tal-parroċċi ta' "Médoc" kienu diġà stabbilew ir-reputazzjoni tagħhom. Taħt Louis XV, din il-klassifikazzjoni ġiet imqassma skont ir-reġjuni, l-ewwel skont il-parroċċi, imbagħad skont il-"crus". Dawn il-klassifikazzjonijiet varji wasslu għall-Klassifikazzjoni tal-inbejjed ta' Bordeaux fl-1855 li stabiliet l-inbejjed tal-"Médoc" fost dawk tal-Gironde. Barra minn hekk, fl-1932, ġiet ippubblikata l-klassifikazzjoni tal-"Crus Bourgeois du Médoc". Il-livell milħuq mill-inbejjed tal-"Médoc" matul l-aħħar erba' sekli kien possibbli minħabba l-kwalità u t-tipiċità tal-inbejjed tiegħu f'kull era, anki jekk inbidlu l-gosti jew jevolvu l-mudelli vitikoli ideali maż-żmien. L-istruttura u l-kulur tal-inbejjed tad-denominazzjoni ta' oriġini kontrollata "Médoc", il-potenzjal tagħhom li jiżviluppaw aroma, l-amalgamazzjoni tat-tannini u tal-frott permezz tat-taħlita, jiddistingwuhom partikolarment sew kemm fost l-inbejjed ta' "Bordeaux" kif ukoll fost l-inbejjed ta' Franza. Żona fil-viċinanza immedjata Leġiżlazzjoni nazzjonali Tip ta' kundizzjoni supplementari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Unità ġeografika usa' Leġiżlazzjoni nazzjonali Tip ta' kundizzjoni supplementari: Dispożizzjonijiet addizzjonali dwar it-tikkettar Deskrizzjoni tal-kundizzjoni: It-tikkettar jista' jispeċifika l-unità ġeografika usa' "Vin de Bordeaux - Médoc" jew "Grand Vin de Bordeaux-Médoc". Id-daqs tal-ittri ta' din id-denominazzjoni ma għandux ikun akbar, kemm fl-għoli kif ukoll fil-wisa', minn żewġ terzi tad-daqs tal-ittri li jifformaw l-isem tad-denominazzjoni ta' oriġini kontrollata. Fit-Taqsima II tal-Kapitolu 1, il-paragrafu "li, minħabba l-età u l-kundizzjonijiet partikolari ta' maturazzjoni tagħhom stabbiliti f'din l-Ispeċifikazzjoni tal-Prodott, għandhom profil aromatiku qawwi tat-tip 'ossidattiv', kumpless u karatteristiku ta' cognac qadim" ġie sostitwit bil-paragrafu "li jissodisfaw il-kundizzjonijiet ta' produzzjoni stabbiliti għal dawn it-termini f'din l-Ispeċifikazzjoni tal-Prodott". Dan jissimplifika l-kitba. Din l-emenda ma taffettwax id-Dokument Uniku. Fit-Taqsima III tal-Kapitolu 1, il-paragrafu "għall-inbejjed likuri bojod u għall-inbejjed likuri rożè jew ħomor." ġie sostitwit bi "għall-inbejjed likuri bojod, rożè u ħomor.". Il-kitba preċedenti kienet tagħti l-impressjoni li hemm biss żewġ kategoriji ta' prodotti filwaqt li kull kulur jirrappreżenta kategorija ta' prodott. Din l-emenda ma taffettwax id-Dokument Uniku. Fit-Taqsima IV tal-Kapitolu 1: Fil-punt 2b) il-kliem "lis-servizzi tal-Institut national de l'origine et de la qualité (minn hawn il-quddiem imsejjaħ 'INAO') qabel l-1 ta' Lulju tas-sena li tippreċedi s-sena tal-ewwel dikjarazzjoni tal-qtugħ." ġie sostitwit bi "mhux aktar tard mill-10 ta' Diċembru tas-sena li tippreċedi s-sena tal-ewwel dikjarazzjoni tal-qtugħ, lill-korp ta' protezzjoni u ġestjoni, ħalli tintbagħat lis-servizzi tal-Institut national de l'origine et de la qualité (minn hawn il-quddiem imsejjaħ INAO).". Fil-punt 2b) il-paragrafi: "Kwalunkwe roqgħa art li l-most tagħha ma jiġix iddikjarat għall-produzzjoni tal-'Pineau des Charentes' bid-denominazzjoni tal-oriġini kkontrollata għal ħames snin konsekuttivi għandha titneħħa mil-lista tal-irqajja' ta' art identifikati mill-Kumitat Nazzjonali kompetenti tal-INAO. Id-deċiżjoni motivata ta' rtirar jew ta' rifjut tal-irqajja' ta' art identifikati, meħuda mill-Kumitat Nazzjonali kompetenti tal-INAO, għandha tiġi nnotifikata lill-partijiet interessati li għandhom perjodu ta' xahar minn meta jirċievu n-notifika biex jissottomettu kwalunkwe osservazzjoni li jista' jkollhom lis-servizzi tal-INAO. Dawn id-dikjarazzjonijiet jiġu soġġetti għal eżaminazzjoni addizzjonali mill-Kumitat Nazzjonali kompetenti tal-INAO wara li tkun ingħatat opinjoni mill-Kumitat ta' Esperti." tħassru. Din l-emenda saret minħabba li din id-dispożizzjoni ma baqgħetx tikkorrispondi għall-identifikazzjoni tal-irqajja' ta' art iddefinita bħala għodda ta' delimitazzjoni ġeografika. Il-metodi ta' rtirar tal-irqajja' ta' art li ma jiġux iddikjarati wara 5 snin għandhom jiġu ddefiniti mill-ġdid f'termini ta' użu tal-irqajja' ta' art, li se jiġi ġestit mill-ODG. Din l-emenda ma taffettwax id-Dokument Uniku Fit-Taqsima V tal-Kapitolu 1: żdiedet il-frażi "Il-varjetà trousseau gris G (jew chauché gris G) ma jistax ikollha aktar minn 10 % tal-varjetajiet ta' dwieli użati għall-Pineau des Charentes.". il-kelma "jew" bejn "rożè" u "ħomor" ġiet sostitwita bil-kelma "u". il-kliem "cot N (jew" żdied qabel "malbec N". Dan jikkorrispondi għaż-żieda ta' sinonimi għall-varjetajiet meslier de Saint François B u malbec B. Ġiet introdotta wkoll il-possibbiltà li titħawwel il-varjetà trousseau gris G (jew chauché gris G), li hija varjetà qadima li qabel kienet titħawwel fil-vinja. Din il-possibbiltà hija limitata għal 10 % tal-varjetajiet ta' dwieli bil-għan li jitnaqqsu r-riskji ta' tibdil fit-tipi. Din l-emenda ma taffettwax id-Dokument Uniku. Il-punt 1 tat-Taqsima VIII ġie sostitwit bid-dispożizzjonijiet li ġejjin: "Ir-rendiment previst fl-Artikolu D. 645-7 tal-Kodiċi rurali u għas-sajd marittimu huwa stabbilit għal 68 ettolitru ta' most għal kull ettaru." Il-punt 2 tat-Taqsima VIII għandu ġie sostitwit bid-dispożizzjonijiet li ġejjin: Skont l-Artikolu D. 645-7 tal-Kodiċi rurali u għas-sajd marittimu, ir-rendiment massimu tal-inbid likur huwa stabbilit għal 45 ettolitru għal kull ettaru u r-rendiment massimu tal-most huwa stabbilit għal 85 ettolitru għal kull ettaru." dan jiddaħħal fil-punt 3 tat-Taqsima VIII bid-dispożizzjonijiet li ġejjin: Il-profitt li jirriżulta mill-"Pineau des Charentes" bid-denominazzjoni tal-oriġini kkontrollata ma jistax jiġi attribwit għall-inbejjed likuri li l-most tagħhom ikun ġej minn: irqajja' ta' art ta' dwieli żgħar tat-tieni sena wara dik li matulha t-tħawwil ikun sar qabel il-31 ta' Lulju; irqajja' ta' art ta' dwieli li jkunu tlaqqmu fuq il-post jew li jkunu tlaqqmu mill-ġdid, mhux qabel l-ewwel sena wara dik li matulha t-tilqim jew it-tilqim mill-ġdid ikun sar qabel il-31 ta' Lulju, u hekk kif l-irqajja ta' art ikollhom biss varjetajiet iddikjarati għad-Denominazzjoni." Dawn l-emendi huma relatati maż-żieda ta' rendiment tal-most ta' 68 ettolitru għal kull ettaru. Ir-rendiment massimu tal-inbid likur għandu jiżdied minn 42 għal 45 ettolitru għal kull ettaru. Id-determinazzjoni ta' rendiment massimu tal-Cognac (16 hl Ap/ha) ħolqot il-ħtieġa li jiżdied ir-rendiment massimu tal-"Pineau de Charentes". It-tħassir tal-paragrafu "irqajja' ta' art ta' dwieli żgħar tal-ewwel sena wara dik li matulha t-tilqim fuq il-post ikun sar qabel il-31 ta' Lulju;" jikkorrispondi għall-integrazzjoni tiegħu fil-paragrafu li ġej. Id-Dokument Uniku ġie emendat wara din l-emenda fil-punt 5. Fit-Taqsima IX tal-Kapitolu 1: fil-punt 2a) il-kliem "waqt il-fermentazzjoni" tħassar, minħabba li l-frażi ma baqgħitx meħtieġa. Fil-punt 3: żdied il-punt b) "L-inbejjed likuri rożè għandhom jiġu mmaturati għal mill-inqas tmien xhur, li sitt xhur minnhom jiġu mmaturati f'kontenituri tal-injam tal-ballut.". Dan jippermetti li ssir distinzjoni bejn il-"Pineau des Charentes" rożè u ħomor li ma jiġux prodotti skont l-istess regoli. Dan jimplika modifika fin-numerazzjoni, il-punti b), c), d), e) isiru c), d), e) u f) rispettivament. fil-punt e) in-numru 5 ġie sostitwit bin-numru 7. Dan jikkorrispondi għaż-żieda fis-snin ta' maturazzjoni fir-rigward tat-terminu "vieux" (qadim) sabiex ikun jista' jinkiseb prodott aktar kwalitattiv. fil-punt f) in-numru 10 ġie sostiwit bin-numru 12. Dan jikkorrispondi għaż-żieda fis-snin ta' maturazzjoni fir-rigward tat-terminu "très vieux" (qadim ħafna) sabiex ikun jista' jinkiseb prodott aktar kwalitattiv. Fil-punt 5 fil-punt a) tħassar il-kliem "u rożè" fil-punt a) tiddaħħal sentenza: "Inbejjed likuri rożè Fi tmiem il-perjodu tal-maturazzjoni, mill-1 ta' Ġunju tas-sena ta' wara dik tal-qtugħ." fil-punt a) in-numru "5" ġie sostitwit bin-numru "7". fil-punt a) in-numru "10" ġie sostitwit bin-numru "12". fil-punt b) il-kliem "l-1 ta' Ottubru tas-sena ta' wara dik tal-produzzjoni tagħhom." ġie sostitwit bi: "u mhux qabel: L-1 ta' Ġunju tas-sena ta' wara dik tal-produzzjoni għall-inbejjed likuri rożè. L-1 ta' Ottubru tas-sena ta' wara dik tal-produzzjoni għall-inbejjed likuri ħomor. L-1 ta' April tat-tieni sena ta' wara dik tal-produzzjoni għall-inbejjed likuri bojod." fil-punt c) il-kliem "kapsula ta' garanzija" u "għandu jiġi ttimbrat minn tal-inqas darbtejn" tħassar. il-paragrafu li ġej jiddaħħal fil-punt c): "Għall-kontenituri ta' 0,50 litru u aktar, it-timbru għandu jiġi ttimbrat minn tal-inqas darbtejn u kull wieħed għandu jkollu dijametru minimu ta' 20 mm. Għall-kontenituri ta' inqas minn 0,50 litru, it-timbru għandu jiġi ttimbrat minn tal-inqas darba, u għandu jkun viżibbli u leġibbli." Dawn l-emendi huma relatati mad-distinzjoni bejn l-inbejjed likuri rożè u l-inbejjed likuri ħomor, mal-bidla fil-maturazzjoni fir-rigward tat-termini "vieux" (qadim) u "très vieux" (qadim ħafna), u mas-sostituzzjoni tal-kapsula ta' garanzija b'timbru ta' garanzija. Id-Dokument Uniku ġie emendat kif xieraq. fil-punt 2 fl-ewwel paragrafu l-kliem "jista' jkun" ġie sostitwit bil-kelma "huwa" fl-ewwel paragrafu l-kelma "u" ġiet sostitwita bil-kliem "id-denominazzjoni tista'" fl-ewwel paragrafu l-kliem "minimu ta' 5 jew 10 snin rispettivament" ġie sostitwit bil-kliem "ara l-Kapitolu 1, IX, 3" fl-ewwel paragrafu l-frażi "Dan jiġi kkonsmat l-aktar bħala aperitiv." tħassret it-tieni paragrafu ddaħħlet il-frażi: "Il-'Pineau des Charentes' jiġi kkonsmat l-aktar bħala aperitiv." fit-tielet paragrafu ddaħħlet il-kelma "ħafif" wara l-kelma "dehbi" ir-raba' paragrafu ġie sostitwit bid-dispożizzjonijiet li ġejjin: "Il-'Pineau des Charentes' aħmar jgħajjat, ta' spiss ikollu aromi qawwijin ta' frott aħmar u ta' frott iswed maqtugħ frisk flimkien ma' noti ta' ħwawar ħelwin. Il-'Pineau des Charentes' rożè, min-naħa tiegħu, għandu kulur ċass u ta' spiss ikollu aromi ta' frott artab aħmar u ta' frott tal-foresta." fil-ħames paragrafu, il-kliem "u l-frott imnixxef u lewż (ġewż, lewż inkaljat)", iddaħħal wara "frott imnixxef". fil-ħames paragrafu l-kliem "Cognac qadim" ġie sostitwit bil-kliem "spirti qodma bid-denominazzzjoni tal-oriġini kkontrollata "Cognac".". is-sitt paragrafu ġie sostitwit bid-dispożizzjonijiet li ġejjin: "Il-'Pineau des Charentes' aħmar u rożè li jibbenefikaw mit-termini 'vieux' (qadim) jew 'très vieux' (qadim ħafna) huma lewn il-madum tat-terrakotta. Eleganti ħafna, dawn ta' spiss ikollhom noti ta' ċikkulata jew ta' frott fl-ispirti li jinbidlu wkoll f'aromi ossidattivi karatteristiċi ta' spirti qodma bid-denominazzjoni tal-oriġini kkontrollata 'Cognac'". Dawn l-emendi huma emendi żgħar. Id-Dokument Uniku ġie emendat kif xieraq. Il-miżura dwar in-nuqqas ta' limitu tħassret minħabba li m'għadhiex applikabbli. Żdied il-punt li ġej: Din l-emenda hija miżura tranżizzjonali li għandha takkumpanja l-emenda ta' maturazzjoni għat-termini "vieux" (qadim) u "très vieux" (qadim ħafna). Din l-emenda ma taffettwax id-Dokument Uniku. Fil-punt 9 tat-Taqsima XII, iddaħħal il-paragrafu li ġej: "L-indikazzjoni ta' referenza għall-età hija awtorizzata għall-'Pineau des Charentes' li l-perjodu ta' maturazzjoni tiegħu fil-btieti huwa ta' 3 snin. L-età indikata ma tistax taqbeż il-perjodu ta' maturazzjoni fil-btieti tal-prodott ikkonċernat. Fil-każ ta' assemblaġġ, il-perjodu li jintgħażel huwa dak tal-lott li jkollu l-aktar perjodu qasir ta' maturazzjoni fil-btieti. Id-dispożizzjonijiet dwar l-indikazzjoni ta' referenza għall-età għandhom japplikaw mill-1 ta' April 2020." Din l-emenda tindika l-età tal-"Pineau des Charentes" biss wara ċerta maturazzjoni sabiex il-konsumatur jiġi infurmat b'mod aħjar. Din l-emenda ma taffettwax id-Dokument Uniku. Fit-Taqsima I tal-Kapitolu II tal-Ispeċifikazzjoni tal-Prodott bid-denominazzjoni tal-oriġini kkontrollata "Pineau des Charentes": it-Taqsima I ġiet sostitwita bid-dispożizzjonijiet li ġejjin: Id-dikjarazzjoni ta' użu taż-żona għandha ssir qabel l-1 ta' Lulju ta' kull sena, għall-qtugħ tas-sena ta' qabel, lill-Federazzjoni Interprofessjonali taż-Żona Charentes-Cognac, li tibgħat lill-korp ta' protezzjoni u ġestjoni u lill-korp ta' kontroll l-informazzjoni li tikkonċernah. Din id-dikjarazzjoni tindika ż-żona massima li se tinqata' għall-produzzjoni tal-most. Mill-qtugħ tal-2019, l-inbejjed likuri huma magħmulin minn most li jkun ġej minn irqajja ta' art identifikati u li kienu s-suġġett ta' dikjarazzjoni ta' użu tal-irqajja' ta' art. Id-dikjarazzjoni ta' użu tal-irqajja' ta' art għandha ssir mhux aktar tard mill-10 ta' Diċembru ta' kull sena, għall-qtugħ tas-sena ta' qabel, lill-korp ta' protezzjoni u ġestjoni. Din id-dikjarazzjoni għandha tindika għal kull roqgħa art: ir-referenza katastali: il-muniċipalità, iż-żona, in-numru; il-varjetà; iż-żona ta' produzzjoni mħawla; Wara l-aħħar fermentazzjoni, għandha tiġi stabbilita dikjarazzjoni ta' produzzjoni, li tiġbor fil-qosor: il-kwantitajiet totali tal-most użati; il-kwantitajiet totali tal-ispirti għall-Cognac użati; il-kwantitajiet totali tal-inbejjed likuri prodotti skont il-kulur; ir-referenzi tal-irqajja' ta' art u taż-żoni li fuqhom inqatal-għeneb maħsub għall-produzzjoni tal-most. Din id-dikjarazzjoni hija stabbilita f'koerenza mar-reġistru tal-produzzjoni. Din id-dikjarazzjoni għandha tintbagħat qabel l-10 ta' Diċembru tas-sena tal-qtugħ lis-servizzi lokali tad-DGDDI. Kopja ta' din id-dikjarazzjoni għandha tintbagħat lill-korp ta' protezzjoni u ġestjoni kif ukoll lis-servizzi tal-INAO. Din id-dikjarazzjoni tispeċifika b'mod partikolari: l-isem jew l-isem kummerċjali tal-operatur; l-indirizz tal-operatur; il-volum iddikjarat, skont il-kuluri, possibbilment issupplimentat b'wieħed mit-termini msemmija hawn fuq; l-arranġamenti ta' ħażna: il-post, it-tip ta' kontenitur, l-identifikazzjoni fil-kantina (numru, kontenitur). Kull operatur li jwettaq degradazzjoni tal-lottijiet li jibbenefikaw mid-denominazzjoni tal-oriġini kkontrollata 'Pineau des Charentes', fir-rigward tar-Regolament (UE) Nru 1308/2013, għandu jagħmel din id-dikjarazzjoni lill-korp ta' protezzjoni u ġestjoni mhux aktar tard mill-10 jum tax-xahar wara li ssir id-degradazzjoni." Din l-emenda tikkorrispondi għal proċedura ġdida għad-dikjarazzjoni ta' użu. Din l-emenda ma taffettwax id-Dokument Uniku. Il-Kapitolu III tal-Ispeċifikazzjoni tal-Prodott bid-denominazzjoni tal-oriġini kkontrollata "Pineau des Charentes" huwa emendat kif ġej: il-punt 1 tat-Taqsima I fil-punt D il-kliem "u l-ittimbrar tal-kapsula ta' garanzija jew tat-timbru ta' garanzija." tħassar. il-punt 2 tat-Taqsima II in-numru "45011" ġie sostitwit bi "NF EN ISO/CEI 17065". Din l-emenda ma taffettwax id-Dokument Uniku. DOP – Denominazzjoni ta' oriġini protetta L-inbejjed huma nbejjed likuri bojod, ħomor u rożè li jiġu prodotti permezz tal-fermentazzjoni tal-għeneb bl-ispirtu bid-denominazzjoni ta' oriġini "Cognac" (spirtu ta' ċiklu ta' distillazzjoni preċedenti) li jkun ġej mill-istess azjenda. Dan jista' jiġi ssupplimentat bl-ismijiet "vieux" (qadim) jew "très vieux" (qadim ħafna), skont il-perjodu ta' maturazzjoni tiegħu fil-btieti tal-ballut (minimu ta' 7 snin jew 12-il sena rispettivament). Dan jiġi kkonsmat l-aktar bħala aperitiv. Il-"Pineau des Charentes" għandu togħma friska u mimlija bħall-most ta' għeneb frisk. Il-"Cognac" li jikkontribwixxi għall-għamla u l-bilanċ ġenerali tal-prodott idub bis-saħħa tal-maturazzjoni fit-tul fil-btieti. Il-"Pineau des Charentes" abjad għandu kulur li jvarja minn isfar lewn it-tiben għal isfar dehbi, u ta' spiss ikollu aromi qawwijin ta' frott (frott frisk jew frott imqadded) u ta' fjuri (fjuri bojod) kif ukoll noti ta' għasel. Il-"Pineau des Charentes" aħmar jew rożè għandu kulur li jvarja minn aħmar ċass għal aħmar skur. Il-"Pineau des Charentes" aħmar ta' spiss ikollu aromi qawwijin ta' frott iswed maqtugħ frisk, flimkien ma' noti ta' ħwawar ħelwin. Il-"Pineau des Charentes" rożè, min-naħa tiegħu, ta' spiss ikollu aromi ta' frott tal-foresta, jiġifieri frott bl-għadma meta l-maturazzjoni tkun itwal. Id-dwieli għandhom densità minima tat-tħawwil ta' 2 200 dielja għal kull ettaru u spazju ta' bejn ir-ringieli inqas jew ugwali għal 3 metri. Id-dwieli jinżabru skont it-tekniki li ġejjin, b'massimu ta' 50 000 għajn għal kull ettaru: il-metodu Guyot sempliċi jew doppju, bid-dielja jkollha żarġuna waħda jew tnejn u ħarrieġa waħda jew tnejn; il-metodu b'kurdun b'ħarrieġa maqtugħin b'massimu ta' tliet blanzuni. L-irrigazzjoni hija pprojbita. 45 ettolitru għal kull ettaru 85 ettolitru għal kull ettaru Il-qtugħ tal-għeneb, il-produzzjoni tal-most, il-produzzjoni, il-maturazzjoni u l-ibbottiljar tal-inbejjed likuri jsiru fit-territorju tal-muniċipalitajiet li ġejjin: L-arrondissement ta' Rochefort: il-muniċipalitajiet kollha L-arrondissement ta' Saintes: il-muniċipalitajiet kollha L-arrondissement ta' Saint-Jean-d'Angély: il-muniċipalitajiet kollha L-arrondissement ta' Jonzac: il-muniċipalitajiet kollha L-arrondissement ta' La Rochelle: Il-canton awtonomu ta' Ars-en-Ré: il-muniċipalitajiet kollha. Il-canton awtonomu ta' Aytré: il-muniċipalitajiet ta' Angoulins u ta' Aytré. Il-canton awtonomu ta' La Jarrie: il-muniċipalitajiet kollha. Il-canton awtonomu ta' La Rochelle 1, 2, 3, 4, 6, 7: il-muniċipalità ta' La Rochelle. Il-canton awtonomu ta' La Rochelle 5: il-muniċipalitajiet ta' Esnandes, Marsilly, Puilboreau, La Rochelle, Saint-Xandre. Il-canton awtonomu ta' La Rochelle 8: il-muniċipalitajiet ta' Dompierre-sur-Mer, Périgny, La Rochelle. Il-canton awtonomu ta' La Rochelle 9: il-muniċipalitajiet ta' L'Houmeau, Lagord, Nieul-sur-Mer, La Rochelle. Il-canton awtonomu ta' Saint-Martin-de-Ré: il-muniċipalitajiet kollha. Il-canton awtonomu ta' Marans: il-muniċipalitajiet ta' Longèves, Saint-Ouen, Villedoux. L-arrondissement ta' Cognac: il-muniċipalitajiet kollha Il-canton awtonomu ta' Angoulême Est: il-muniċipalitajiet kollha. Il-canton awtonomu ta' Angoulême Nord: il-muniċipalitajiet kollha. Il-canton awtonomu ta' Angoulême Ouest: il-muniċipalitajiet kollha. Il-canton awtonomu ta' Blanzac: il-muniċipalitajiet kollha. Il-canton awtonomu ta' Hiersac: il-muniċipalitajiet kollha. Il-canton awtonomu ta' Saint-Amant-de-Boixe: il-muniċipalitajiet kollha. Il-canton awtonomu ta' Villebois-la-Valette: il-muniċipalitajiet kollha. Il-canton awtonomu ta' Montbron: il-muniċipalitajiet ta' Charras, Feuillade, Grassac, Mainzac, Marthon, Saint-Germain-de-Montbron, Souffrignac. L-arrondissement ta' Confolens Il-canton awtonomu ta' Aigre: il-muniċipalitajiet kollha. Il-canton awtonomu ta' Ruffec: il-muniċipalitajiet ta' Villegats u ta' Verteuil-surCharente. Il-canton awtonomu ta' Villefagnan: il-muniċipalitajiet ta' Brettes, Courcôme, Longré, Raix, Salles de Villefagnan, Souvigné, Tuzie, Villefagnan. Il-canton awtonomu ta' Saint-Aulaye: il-muniċipalitajiet ta' Chenaud, Parcoul, Puymangou, La Roche-Chalais, Saint-Aulaye. L-arrondissement ta' Niort: Il-canton awtonomu ta' Brioux-sur-Boutonne: il-muniċipalità ta' Le Vert. Iż-żona ġeografika, identika għal dik tal-"Cognac" bid-denominazzjoni ta' oriġini kkontrollata, tinsab fit-tarf tat-Tramuntana tal-baċir Aquitain. Hija speċifikament imdawra bl-Oċean Atlantiku fuq in-naħa tal-Punent, bl-estwarju tal-Gironde fin-Nofsinhar, bil-gżejjer ta' Ré u ta' Oléron fit-Tramuntana, u fuq in-naħa tal-Lvant ta' Angoulême hija mdawra bl-ewwel għoljiet tal-Massif Central. Iż-żona ġeografika testendi fuq erba' départements. Iż-żona ġeografika hija magħmula minn unitajiet sedimentarji kbar, li l-biċċa l-kbira tagħhom imorru lura għat-tmiem tal-perjodu Ġurassiku (saffi tal-ġir li ġejjin minn sediment tal-baħar), fit-Tramuntana tal-linja ta' Rochefort-Cognac, u ta' Crétacé (degradazzjoni tal-ġebel tal-ġir tal-perjodu Ġurassiku li jifformaw tafal dekalċifikat u depożiti ta' tafal, ramel u karbonat tal-kalċju), fin-Nofsinhar. Il-klima hija tat-tip oċeaniku moderat. It-temperatura medja annwali hija ta' madwar 13 °C u d-dawl tax-xemx, ta' madwar 2 100 siegħa fis-sena, huwa importanti. Din il-klima hija l-istess fiż-żona ġeografika kollha, ħlief fir-reġjuni kostali, li jaraw aktar dawl tax-xemx u li għandhom inqas varjazzjoni fit-temperatura. Ix-xitwa mhix kiefra u hija umda b'għadd limitat ta' jiem ta' ġlata. Ir-riskji relatati mal-ġlata tar-rebbiegħa huma rari iżda jistgħu jippersistu sa tmiem ix-xahar ta' Mejju. Is-sajf huwa sħun, iżda mhux wisq, anke f'perjodu ta' nixfa. Ix-xita medja annwali ta' 800 mm sa 1 000 mm hija mifruxa fuq 130 jum sa 150 jum matul is-sena kollha. L-aktar ħamrija komuni hija dik bil-ġir u t-tafal fuq il-ġir, minkejja li f'dan il-grupp hemm varjetà kbira ta' ħamrija. Il-ħamrija li tinsab fiż-żoni kostali, u b'mod partikolari fuq il-gżejjer ta' Ré u ta' Oléron, għandha konsistenza ramlija. L-art fil-meded tal-għarar ma tistax tibbenefika mid-denominazzjoni ta' oriġini kkontrollata. Deskrizzjoni tal-fatturi umani relevanti għar-rabta It-tkabbir tad-dwieli fir-reġjun imur lura għal żmien ir-Rumani. Stabbilita għall-ewwel darba f'Saintonge, fis-seklu III, il-vinja testendi għan-Nofsinhar u lejn iċ-ċentru, f'Aunis u f'Augoumois (is-seklu 13). Il-leġġenda dwar l-oriġini tal-"Pineau des Charentes" tgħid li fl-1589, meta Henri IV ħa l-poter taħt idejh, kultivatur traskurat xerred il-most tal-għeneb frisk f'bettija li kien diġà fiha l-ispirtu ta' "Cognac". Irrabjat kif kien minħabba t-traskuraġni tiegħu, huwa poġġa l-bettija fir-rokna l-aktar mudlama tal-kantina tiegħu. Xi ftit snin wara, meta reġa' ġie bżonn il-kontenitur li kien warrab, huwa skopra likwidu bla kulur, dehbi, b'riħa ta' frott u intossikanti kompletament oriġinali. L-inbejjed likuri ġejjin għalhekk mill-ispirtu tal-"Cognac", li miegħu huma jikkondividu l-istorja tagħhom. L-inbejjed likuri baqgħu għal żmien twil jiġu prodotti għall-konsum fid-djar. Din it-tradizzjoni sawret l-identità tagħhom minħabba li anke llum il-ġurnata, l-għeneb kollu li jintuża fil-produzzjoni tal-"Pineau des Charentes" (kemm dawk li jipproduċu l-most kif ukoll l-ispirtu tal-"Cognac") għandu jiġi minn azjenda waħda. Maż-żmien, il-kultivaturi żviluppaw gradwalment il-prattiki tagħhom biex jikkompletaw għarfien oriġinali li jinkludi: il-produzzjoni tal-ispirtu tal- "Cognac", l-għażla tal-aktar għeneb misjur, il-fermentazzjoni, li jagħmluha possibbli li jinkiseb prodott stabbli u bilanċjat b'mod organolettiku u l-assemblaġġ bejn il-lottijiet u s-snin tal-għasir ta' "Pineau des Charentes" komplementari. Fl-għoxrinijiet, is-settur ġie organizzat bil-ħolqien ta' "Syndicat des Producteurs de Pineau des Charentes" (Unjoni tal-Produtturi tal-Pineau des Charentes), li fl-1943 sar "Syndicat des producteurs, de promotion et de propagande du Pineau des Charentes" (Unjoni tal-Produtturi, tal-promozzjoni u tar-reklamar tal-Pineau des Charentes). Fil-5 ta' Lulju 1935, daħlet liġi bil-għan li l-Artikolu 12 tal-liġi tas-6 ta' Mejju 1919 dwar il-protezzjoni tad-denominazzjoni ta' oriġini jiġi applikat għall-inbejjed likuri li jistgħu jibbenefikaw mill-isem "Pineau des Charentes". Id-denominazzjoni ta' oriġini kkontrollata "Pineau des Charentes" hija rikonoxxuta mid-digriet tat-12 ta' Ottubru 1945. Għalhekk, il-"Pineau des Charentes" kien wieħed mill-ewwel inbejjed likuri li bbenefika minn dan ir-rikonoxximent fi Franza. Il-produzzjoni tal-"Pineau des Charentes" teħtieġ, bħala medja, l-allokazzjoni ta' żewġ irqajja ta' art għall-produzzjoni tal-ispirtu tal-"Cognac" u ta' roqgħa art għall-produzzjoni tal-most tal-għeneb. Għalhekk, skont l-għarfien li jirriżulta mill-prattiki storiċi, kull produttur għandu jagħżel fl-azjenda tiegħu l-irqajja' tal-art l-aktar adattati għall-produzzjoni tal-most bl-aktar kontenut għoli ta' zokkor u jżomm il-bqija tal-irqajja' tal-art tiegħu għall-produzzjoni tal-inbejjed aċidużi, b'kontenut alkoħoliku baxx, favorevoli għall-produzzjoni tal-ispirtu tal- "Cognac". Meta l-użi u l-għarfien marbuta mal-produzzjoni tal-ispirtu tal-"Cognac" jiġu applikati, il-ħakma tal-maturazzjoni fil-btieti twassal biex il-"Pineau des Charentes" jitjieb u jikseb il-karatteristiċi aromatiċi u t-togħma tiegħu. Il-limitazzjoni tal-ibbottiljar fiż-żona ġeografika tirriżulta mill-użi tal-produzzjoni u tal-konsum mill-familji tal-"Pineau des Charentes". Għandha l-għan li tippreżerva l-karatteristiċi u l-ispeċifiċità tal-prodott skont metodu partikolari b'maturazzjoni fit-tul, filwaqt li jkunu permessi operazzjonijiet ta' kontroll tal-prodott aktar effettivi. Leġiżlazzjoni nazzjonali Tip ta' kundizzjoni supplimentari: L-ibbottiljar fiż-żona ġeografika demarkata Deskrizzjoni tal-kundizzjoni: L-inbejjed likuri bojod għandhom jiġu mmaturati għal mill-inqas 18-il xahar, li mill-inqas 12-il xahar minnhom jiġu mmaturati f'kontenituri tal-injam tal-ballut. L-inbejjed likuri rożè u ħomor għandhom jiġu mmaturati għal mill-inqas 8 xhur u 12-il xahar rispettivament, li mill-inqas 6 u 8 xhur minnhom jiġu mmaturati f'kontenituri tal-injam tal-ballut. L-obbligu tal-ibbottiljar fiż-żona ġeografika jirriżulta mill-użi tal-produzzjoni u tal-konsum inizjali mill-familji u għandu l-għan li jippreżerva l-karatteristiċi u l-ispeċifiċità tal-"Pineau des Charentes". Fil-fatt, il-produzzjoni ta' dan il-prodott teħtieġ, minn naħa, għarfien dwar l-assemblaġġi, u min-naħa l-oħra, għarfien dwar il-produzzjoni fil-btieti f'ambjent ossidattiv. Għalhekk, sabiex ma jiġux kompromessi l-kwalitajiet miksuba fi tmiem metodu tal-produzzjoni li jkun ġie kkontrollat teknikament, jenħtieġ li jiġi evitat kwalunkwe trasport tal-prodott, u li jiġi limitat kull tqandil fi tmiem il-maturazzjoni. Barra minn hekk, il-limitazzjoni tal-ibbottiljar fiż-żona ġeografika tippermetti traċċabbiltà aħjar u tiffaċilita l-operazzjonijiet ta' kontroll tal-prodott. L-inbejjed jitpoġġew fis-suq għall-konsumatur fi fliexken tal-ħġieġ, b'kapsula ta' garanzija jew timbru ta' garanzija. Leġiżlazzjoni nazzjonali Tip ta' kundizzjoni supplementari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-indikazzjoni tas-sena tal-għasir hija awtorizzata għall-inbid likur li jkun ġej 100 % mill-istess sena ta' produzzjoni tal-"Pineau des Charentes". L-indikazzjoni ta' referenza għall-età hija awtorizzata għall-"Pineau des Charentes" li l-perjodu ta' maturazzjoni tiegħu fil-btieti huwa ta' 3 snin. L-età indikata ma tistax taqbeż il-perjodu ta' maturazzjoni fil-btieti tal-prodott ikkonċernat. Fil-każ ta' assemblaġġ, il-perjodu li jintgħażel huwa dak tal-lott li jkollu l-aktar perjodu qasir ta' maturazzjoni fil-btieti.
Extracted from C_248_2019.html